
专讘讬谞讜 讞谞谞讗诇

讜讻"砖 住转诐 诇讚讘专讬 讛讻诇 (住转诐) 驻讟讜专讬谉 讜讛转谞讬讗 讗讞讚 砖注专讬 讘转讬诐 讜砖注专讬 讞爪讬专讜转 讜砖注专讬 诪讚讬谞讜转 讜砖注专讬 注讬讬专讜转 讜专驻转 讜诇讜诇讬谉 讜诪转讘谉 讜讗讜爪专讜转 讬讬谉 讜讗讜爪专讜转 砖诪谉 讞讬讬讘讬谉 讘诪讝讜讝讛 讜注诇转讛 转讬讜讘转讗 讚专讘 (讻讛谞讗) [讬讛讜讚讗] 转讬讜讘转讗 讜拽讬"诇 讻专讘 讻讛谞讗 讜讻讬 讛讗 诪转谞讬转讗 讗讘诇 讘讬转 砖注专 讗讻住讚专讛 讜诪专驻住转 驻讟讜专讬谉 诪驻谞讬 砖讗讬谉 诪讬讜讞讚讬谉 诇讚讬专讛 讜讘讬转 讛讻住讗 讜讘讬转 讛诪专讞抓 讜讘讬转 讛讘讜专住拽讬 讜讘讬转 讛讟讘讬诇讛 驻讟讜专讬谉 诪驻谞讬 砖讗讬谉 注砖讜讬讬谉 诇讻讘讜讚 讜讛专 讛讘讬转 讜讛诇砖讻讜转 讜讛注讝专讜转 驻讟讜专讬谉 砖讗讬谞谉 讞讜诇 讻诪讜 讘讬转讱 讗诇讗 讛诐 拽讚砖. 转谞讬 讜' 砖注专讬诐 驻讟讜专讬谉 诪谉 讛诪讝讜讝讛 讘讬转 讛转讘谉 讘讬转 讛讘拽专 讘讬转 讛注爪讬诐 讜讘讬转 讛讗讜爪专讜转. 讜专讘 讻讛谞讗 诪讜拽讬诐 诇讛 讻砖讛谞砖讬诐 专讜讞爪讜转 讘讛谉 讜砖注专 讛诪讚讬 讜砖注专 砖讗讬谞讛 诪拽讜专讛 讜砖注专 砖讗讬谞讜 讙讘讜讛 讬' 讟驻讞讬诐. 讛谞讬 讝' 讛讜讜. 讜驻专拽讬谞谉 讜' 诇讚讘专讬 讛讻诇 驻讟讜专讬诐 砖注专 讛诪讚讬 讬砖 诪讬 砖诪讞讬讬讘 讚转谞讬讗 讻讬驻讛 讘诇砖讜谉 讬讜谉 拽诪专讗 讜讛讜讗 砖注专 讛诪讚讬. 



专' 诪讗讬专 诪讞讬讬讘 讘诪讝讜讝讛 讜讞讻诪讬诐 驻讜讟专讬谉 讜砖讜讬谉 砖讗诐 讬砖 (讘讻讜诇讛) [讘专讙诇讬讛] 讬"讟 砖讞讬讬讘转. 讗诪专 讗讘讬讬 讻"注 讗诐 讝讜 讛讻讬驻讛 讙讘讜讛 讬' 讘讗诪爪注讛 讜讗讬谉 讘专讙诇讬讛 讙' 讗讬 谞诪讬 讬砖 讘专讙诇讬讛 讙' 讜讗讬谉 讘讗诪爪注讛 讬' 驻讟讜专讛 诇讗 谞讞诇拽讜 讗诇讗 讘砖讬砖 讘讛 讙讘讜讛 讬' 讜讬砖 讘专讙诇讬讛 讙' 讜讗讬谉 讘转讜讻讛 专讜讞讘 讚' 讜讬砖 讘讛 诇讞拽讜拽 讜诇讛砖诇讬诪讛 诇讗专讘注讛. 



专' 诪讗讬专 住讘专 讞讜拽拽讬谉 诇讛砖诇讬诐 讜专讘谞谉 住讘专讬 讗讬谉 讞讜拽拽讬谉 诇讛砖诇讬诐 讜驻砖讜讟讛 讛讬讗 诇讗 讻转讘谞讜讛 讗诇讗 诪驻谞讬 砖讬砖 讞讬诇讜祝 讘谞讜住讞讗讜转. 驻讬' 讛讗 讚讗诪专 专讘讗 讘讬转讱 讚专讱 讘讬讗转讱. 



讜讻讬 注拽专 讗讬谞讬砖 讚讬诪讬谞讬讛 注拽专 讘专讬砖讗 讻诇讜诪专 讞讬讬讘 诇拽讘讜注 讛诪讝讜讝讛 讘爪讚 讛讬诪讬谉 砖诇 驻转讞 砖讻砖讬讻谞住 诇讘讬转讜 转讛讬讛 诇讜 讘讬诪讬谞讜:




转"专 讘讬转 讛讻谞住转 讜讘讬转 讛讗砖讛 讜讘讬转 讛砖讜转驻讬谉 讞讬讬讘 讘诪讝讜讝讛 驻砖讬讟讗 讻讜'. 讜讻谉 讻诇 讗诇讜 诪讟诪讗讬谉 讘谞讙注讬诐 驻砖讬讟讗 讻讜'. 讜讘讗 讗砖专 诇讜 讛讘讬转 诇诪讬 砖诪讬讜讞讚 讘讬转讜 诇讜. 驻讬' 诪讬 砖讗讬谞讜 诪讻谞讬住 讗讜专讞讬诐 讘转讜讱 讘讬转讜 讗讘诇 讘讬转讜 诪讬讜讞讚 诇讜 讜诇讗 诇讝讜诇转讜 讻讚讻转讬讘 谞转讬讘 诇讗 讬讚注讜 注讬讟 讜讙讜' 讜讗拽砖讬谞谉 讜讘讬讛"讻 诪讟诪讗 讘谞讙注讬诐 转"诇 讜讘讗 讗砖专 诇讜 讛讘讬转 讻讜' 讜讚讞讬谞谉 讛讗 讚转谞讬讗 诪讟诪讗讬谉 讚讻驻专讬诐 讜讛讗 讚转谞讬讗 讗讬谉 诪讟诪讗讬谉 讚讻专讻讬诐.





专讬讟讘"讗

讬讻讜诇 砖讗谞讬 诪专讘讛 讘讬转 砖注专 讗讻住讚专讛 讜诪专驻住转 转状诇 讘讬转 诪讛 讘讬转 讛诪讬讜讞讚 诇讚讬专讛 讻讜'. 讬爪讗讜 讗诇讜 砖讗讬谞谉 诪讬讜讞讚讬谉 诇讚讬专讛 讜拽砖讬讗 诇讛讜 诇专讘谞谉 讝状诇 讚讛讗 转谞讬讗 讘诪谞讞讜壮 讘讬转 砖注专 讜讗讻住讚专讛 讜诪专驻住转 讞讬讬讘讬谉 讘诪讝讜讝讛 讜讗诪专讬谞谉 谞诪讬 讘驻状拽 讚住讜讻讛 讙讘讬 砖转讬 住讜讻讜转 砖诇 讬讜爪专讬诐 讛驻谞讬诪讬转 讞讬讬讘转 讘诪讝讜讝讛 讜讛讞讬爪讜谞讛 驻讟讜专讛 讜驻专讻讬壮 讜转讬讛讜讬 讛讞讬爪讜谞讛 讻讘讬转 砖注专 诇驻谞讬诪讬转 讜谞转讞讬讬讘转. 转讬专抓 专砖状讬 讝状诇 讚讛讻讗 诪讚讗讜专讬讬转讗 拽转谞讬 讚驻讟讜专 讜讛转诐 拽转谞讬 讚讞讬讬讘讬壮 诪讚专讘谞谉. 讜诇讗 诪讞讜讜专 诇驻讜诐 诪讗讬 讚驻专讬砖谞讗 诇注讬诇 讚砖注专讬 注讬讬专讜转 讜诪讚讬谞讛 诇讗 诪讞讬讬讘讬 讗诇讗 诪讚专讘谞谉. 讜讗状讻 讻讬 拽转谞讬 讬讻讜诇 砖讗谞讬 诪专讘讛 讘讬转 砖注专 讜讻讜壮 讗驻讬诇讜 诪讚专讘谞谉 谞诪讬 驻讟专 诇讛讜 讗讘诇 谞专讗讛 讻讬 专砖状讬 讝状诇 住讜讘专 讚砖注专讬 注讬讬专讜壮 讜诪讚讬谞讜转 诪讚讗讜专讬讬转讗 诪讞讬讬讘讬. 讜专讘讬谞讜 讗诇驻讗住讬 讝状诇 驻讬壮 讚讘讬转 砖注专 讛驻转讜讞讛 诇诪拽讜诐 讞讬讜讘 讻讙讜谉 诇讘转讬诐 讗讜 诇讞爪专 讞讬讬讘讬谉 讜讻讬 拽转谞讬 讛讻讗 讚驻讟讜专讬谉 讘砖驻转讜讞讬谉 诇诪拽讜诐 讛驻讟讜专 讻讙讜谉 讙谞讛 讜讚讻讜转讛. 讜讗讻住讚专讛 讗讗讻住讚专讛 诇讗 拽砖讬讗 讻讚驻专拽讬壮 讛转诐 讘诪谞讞讜转 讚讛讗 讘讗讻住讚专讛 讚讘讬 专讘 砖讛讚驻谞讜转 诪讙讬注讜转 注讚 诇诪注诇讛 讜讛讗 讘讗讻住讚专讛 讚注诇诪讗 砖注砖讜讬讛 讞诇讜谞讜转 讞诇讜谞讜转. 讜专状讝 讝状诇 驻讬专砖 讚讛讻讗 讘讬转 砖注专 砖诇 讗讻住讚专讛 讜砖诇 诪专驻住转 拽讗诪专 讜拽专讜讘讬谉 讚讘专讬讜 诇讚讘专讬 专讘讬谞讜 讗诇驻讗住讬 讝状诇. 讜诪讬讛讜 拽砖讛 诇砖讜谉 讛讘专讬讬转讗 讚拽转谞讬 讬爪讗讜 讗诇讜 砖讛谉 驻讟讜专讬谉 讜讛讜讛 诇讬讛 诇诪讬转谞讬 讬爪讗 讝讛 砖讗讬谉 注砖讜讬 诇讚讬专讛 讚诇讗 讗讬讬专讬 讗诇讗 讘讘讬转 砖注专:



讬爪讗讜 讗诇讜 砖讗讬谉 注砖讜讬讬谉 诇讻讘讜讚. 驻讬壮 诪讜专讬 讝状诇 讚讻讬讜谉 砖讗讬谞谉 注砖讜讬讬谉 诇讻讘讜讚 驻讟讜专讬谉 诪谉 讛诪讝讜讝讛 讜讗驻讬诇讜 讘讞讚砖讬诐 砖诇讗 谞砖转诪砖 讘讛谉 诪注讜诇诐 讚讗讬 诇讗 驻砖讬讟壮 讜讗注状讙 讚讛讝诪讬谞讜 诇讘讬转 讛讻住讗 诇注谞讬谉 拽专讬转 砖诪注 讘注讬讗 讜诇讗 讗讬驻砖讬讟讗 讛讻讗 诇讙讘讬 诪讝讜讝讜转 讗诪注讬讟讗 讻讬讜谉 砖讗讬谞讛 注砖讜讬讛 诇讻讘讜讚:



讬爪讗讜 讗诇讜 砖讛谉 拽讚砖. 驻讬壮 讜讛讗 诪转谞讬讬转讗 讚诇讗 讻专讘谞谉 讚诇砖讻讛 讚诪讞讬讬讘讛 诇讛 讘诪讝讜讝讛. 讜讗状转 讜讛讗 讚驻专讬砖谞讗 诇注讬诇 讟注诪讗 讚专讘讬 讬讛讜讚讛 讘诇砖讻讛 诪砖讜诐 讚讚讬专讛 讘注诇 讻专讞讛 诇讗 砖诪讛 讚讬专讛 讗诪讗讬 诇讗 驻专讬砖谞讗 讟注诪讗 讚讬讚讛 诪驻谞讬 砖讛谉 拽讚砖. 讜讬状诇 讚讜讚讗讬 诇讗讜 讛讬讬谞讜 讟注诪讗 讚专壮 讬讛讜讚讛 讚讗状讻 诇讬讻讗 诇诪讬讙讝专 讘讛 诪砖讜诐 砖诇讗 讬讗诪专讜 讻讛谉 讘讘讬转 讛讗住讜专讬谉 讛讜讗 讞讘讜砖 讚讛讗 讻讜诇讬 注诇诪讗 讬讚注讬 讚诪驻谞讬 砖讛讬讗 拽讚砖 驻讟讜专讛 诪谉 讛诪讝讜讝讛 讜诪讚讙讝专 讘讛 专讘讬 讬讛讜讚讛 诪讻诇诇 讚诇讬转 诇讬讛 讛讗讬 讟注诪讗 讚讬爪讗讜 讗诇讜 砖讛谉 拽讚砖 讜讗状转 讜讛讗 诇拽诪谉 拽转谞讬 专壮 讬讗讜讚讛 讙讘讬 谞讙注讬 讘转讬诐 讚诪拽讜诐 诪拽讜讚砖 讗讬谞讜 诪讟诪讗 讘谞讙注讬诐. 讜诇拽诪谉 讘住讜讙讬讬谉 诪讚诪讬壮 讚讬谉 诪讝讜讝讛 诇讟讜诪壮 谞讙注讬诐. 讬状诇 讚讻讬 诪讚诪讬谞谉 诇讛讜 讗讛讚专讬 讛状诪 诇注谞讬谉 讗讬 讘注讬壮 讘讬转 讛诪讬讜讞讚 诇讜 讗讜 诇讗. 讗讘诇 讘讛讛讬讗 讚专讘讬 讬讛讜讚讛 讚诪讟讛专 诇讬讛 诪驻谞讬 砖讛讜讗 诪拽讜诐 诪拽讜讚砖 讚讜拽讗 诇注谞讬谉 讟讜诪讗讛 讗讬讻讗 诇诪讬诪专 讛讻讬谉 砖讗讬谉 讟讜诪讗转 谞讙注讬诐 讘诪拽讜诐 拽讚讜砖讛. 讗讘诇 诇注谞讬谉 诪讝讜讝讛 讻诇 砖讻谉 讚诪拽讜诐 诪拽讜讚砖 注讚讬祝 诇诪讝讜讝讛 讟驻讬 讻诇 讛讬讻讗 讚讞砖讘讬壮 诇讬讛 讘讬转 讚讬专讛 诇注谞讬谉 讝讛.



转讬讜讘转讗. 驻讬壮 讚诇讗 诪爪讬壮 诇驻专讜砖讬 诪转谞讬讬转讗 讘砖诪转拽砖讟讜转 讘讜. 讞讚讗 讚拽转谞讬 诇讛 住转诪讗 讜注讜讚 讚讗状讻 讛讬讛 诇讜 诇讜诪专 讬讻讜诇 砖讗谞讬 诪专讘讛 讘砖讗讬谉 诪转拽砖讟讜转 讘讜 讻讚拽转谞讬 讘讗讬讚讱 讬讻讜诇 砖讗谞讬 诪专讘讛 讻谉 驻专砖讜 讘转讜住驻讜转. 讜驻住拽讜 专讘讜讜转讗 讚讘讬转 讛转讘谉 讜讘讬转 讛讗讜爪专讜转 驻讟讜专讛 诪谉 讛诪讝讜讝讛 讗驻讬壮 讘住转诪讗 讻讚拽转谞讬 讘住诪讜讱 讘讛讗 讚转谞讬 专讘 砖诪讜讗诇 拽诪讬讛 讚专讘讗. 讜讘讬转 讛诪讚专砖 讜讘讬转 讛讻谞住转 驻讟讜专讬谉 诪谉 讛诪讝讜讝讛 讻诪转谞讬讬转讗 讚讛讻讗 讜讻讚转谞讬讗 诇拽诪谉 讜讞讻诪讬诐 驻讜讟专讬谉 讘砖讗讬谉 讘讛 讘讬转 讚讬专讛 诇讞讝谉. 讜砖注专讬 注讬讬专讜转 讜砖注专讬 诪讚讬谞讜转 讞讬讬讘讬谉 讘诪讝讜讝讛 诪讚专讘谞谉 讜讘诪拽讜诐 砖讬砖 诇讞讜砖 诇住讻谞讛 驻讟讜专讬谉. 讜注诇 讝讛 住讜诪讻讬谉 讘诪讘爪专讜转 砖专讜讘谉 讬砖专讗诇 砖诇讗 诇转转 讘砖注专讬讛 诪讝讜讝讛:



转谞讬 专讘 砖诪讜讗诇 讜讻讜壮. 讬砖 讙讜专住讬谉 讜砖注专 诪讚讬谞讜转 讜诇讗讜 砖注专 诪讚讬谞讛 诪诪砖 讚讗状讻 讛讬讻讬 讗诪专 诇讬讛 讚砖注专 诪讚讬谞讛 转谞讗讬 讛讬讗 砖讗讬谉 诇讱 砖注专 诪讚讬谞讛 砖讗讬谉 专讙诇讬讛 讙讘讜讛讬谉 注砖专讛 讘专讜讞讘 讗专讘注讛 砖讞讬讬讘讬谉 讘诪讝讜讝讛 诇讚讘专讬 讛讻诇 讗诇讗 讛讻讬 驻讬专讜砖讛 砖注专 讘讬转 砖讛讜讗 讻注讬谉 砖注专 诪讚讬谞讛 砖讛讜讗 注砖讜讬 讻讬驻讛 讜讬砖 砖讙讜专住讬谉 讜砖注专 讛诪讚讬 讜讻谉 诪爪讗转讬 讘驻讬专讜砖讬壮 诪讚讜讬讬拽讬壮 诇专砖状讬 讝状诇 砖注专 讛诪讚讬 砖讛讜讗 注砖讜讬 讻讻讬驻讛:



讜砖注专 砖讗讬谞讜 诪拽讜专讛. 驻专砖状讬 讝状诇 砖讛讜讗 驻专讜抓 诇诪注诇讛 讜讗讬谉 讘讜 转拽专讛 讜讗讬谉 讘讜 诪砖拽讜祝 讜讬砖 诪拽砖讬 讚讛讗 驻砖讬壮 讚讛讬讬谞讜 驻转讞讬 注专讗讬 讜诇讗讜 拽讜砖讬讗 讛讬讗 讜讬砖 砖驻讬专砖讜 砖注专 砖讗讬谞讜 诪拽讜专讛 砖讗讬谉 注诇 注讜讘讬 讛驻转讞 诇诪注诇讛 砖讜诐 拽专讜讬 讚讻讬 讛讗 诇讗 讞砖讬讘 驻转讞 讜驻讬壮 讝讛 爪专讬讱 专讗讬讛 诇诪注砖讛:



讚转谞讬壮 讻讬驻讛 专壮 诪讗讬专 诪讞讬讬讘 讘诪讝讜讝讛 讜讻讜壮. 讻讘专 驻专砖转讬讛 讘驻状拽 讚注讬专讜讘讬谉 讘住讚状讬:



讙专砖状讬 讝状诇 讜讛讗 讚拽转谞讬 讜砖讜讬谉 砖讗诐 讬砖 讘专讙诇讬讛 注砖专讛 砖讞讬讬讘转. 驻讬壮 砖专讙诇讬 讛讻讬驻讛 讛注讜诪讚讬诐 讬砖专讬诐 拽讜讚诐 砖讬转注拽诪讜 讙讘讜讛讬谉 注砖专讛 讜讛讜讗 砖讬砖 讘讬谞讬讛诐 专讜讞讘 讗专讘注讛 砖讝讛 砖讬注讜专 驻转讞 讜诇讗 讗讬爪讟专讬讱 诇讬讛 诇驻专讜砖讬 讚讛讗 驻砖讬讟壮 讚讘诇讗讜 讛讻讬 诇讗 讞砖讬讘 驻转讞. 讜注讜讚 讚诪住转诪讗 讛讻讬 讗讬转谞讛讜 讜讛专讬 讬砖 讻讗谉 诪讝讜讝讜转 驻转讞 讙诪讜专讬谉 讜讗注状驻 砖讛诪砖拽讜祝 讛讜讗 诪注讜拽诐 讜讗讬谞讜 讬砖专 讗讬讻讗 诇诪讬诪专 讚诇讗 讞讬讬砖讬壮 诇讛讻讬 讚讛讗 诪拽讜专讛 讛讜讗 诪讬讛转 讗讬 谞诪讬 砖讚专讱 讻诇 讘谞讬谉 讻讬驻讛 砖讬砖 注诇 讛讻讬驻讛 讘谞讬谉 讬砖专 讜讛讛讜讗 讞砖讜讘 诪砖拽讜祝 讜讗注状驻 砖讗讬谉 讛诪讝讜讝讜转 谞讜讙注讜转 讘讜 讗转讬讗 讻诪讗谉 讚讗诪专 讘驻状拽 讚注讬专讜讘讬谉 讗讬谞谉 爪专讬讻讬谉 诇讬讙注? 讜讻谉 谞专壮 砖诐 诇驻讜诐 讞讚讗 讙专住壮 讚诪讬讬转讬 转诇诪讜讚讗 住讬讬注转讗 诪讛讗 诇诪状讚 讗讬谞谉 爪专讬讻讬谉 诇讬讙注 讗讬 谞诪讬 诇驻讜诐 讙专住壮 讗讞专讬转讬 讚讛转诐 讚讗驻讬诇讜 诪讗谉 讚讗诪专 爪专讬讻讬谉 诇讬讙注 讜讗诐 诇讗 谞讙注讜 讗讬谞讜 讞砖讜讘 驻转讞 讛讻讬 诪驻专砖讗 讛讬讻讗 讚讗讬讻讗 讗讜讬专讗 讘谞转讬诐 讗讘诇 讛讻讗 讚诇讬讻讗 讗讜讬专讗 讻诪讗谉 讚谞讙注讜 讚诪讜 讜讻讚驻专讬壮 讛转诐 讘住讚状讬.



讗诪专 讗讘讬讬 讜讻讜壮. 讛讗 讚讗讘讬讬 诪讬诇转讗 讘讗谞驻讬 谞驻砖讛 讛讬讗 诇驻专讜砖讬 诪转谞讬讬转讗 讙讜驻讛 诇诪讚注 讘诪讗讬 驻诇讬讙讬 转谞讗讬 讜诪诪讬诇讗 诪转驻专砖讗 诇讙诪专讬 诪讗讬 讚讗诪专讬壮 诇注讬诇 讚讻讬驻讛 转谞讗讬 讛讬讗 讜诪讬讛讜 讘诇讗讜 诪讬诪专讗 讚讗讘讬讬 讬讚注讬壮 诪讙讜驻讛 讚诪转谞讬讬转讗 讚讻讬驻讛 转谞讗讬 讛讬讗 讜讻诇 讛讬讻讗 砖讗讬谉 讘专讙诇讬讛 注砖专讛 驻诇讬讙讬 专讘谞谉. 讜诇讗 讻讚讘专讬 讗讘讬讬 讗诇讗 诪讗讬 讚诪讜讚讛 专壮 诪讗讬专 诇专讘谞谉:



讙砖专状讬 讝状诇 讜讛讬讗 讘专讜讘 讛住驻专讬诐 讚讻讜诇讬 注诇诪讗 讙讘讜讛 注砖专讛 讜讗讬谉 讘专讙诇讬讛 砖诇砖讛 讗讬 谞诪讬 讬砖 讘专讙诇讬讛 砖诇砖讛 讜讗讬谉 讙讘讜讛 注砖专讛 驻讟讜专讛. 驻讬壮 讜讻讜诇讛 诪讬讬专讬 讘砖讬砖 讘讬谉 专讙诇讬讛 专讞讘 讗专讘注讛 讟驻讞讬诐 讻讚驻专砖状讬 讝状诇 讜诇讗 讗讬爪讟专讬讱 讗讘讬讬 诇驻专讜砖讛 诪讟注诪讗 讚讻转讬讘 诇注讬诇 讜拽讗诪专 讻讬 讗注状驻 砖讙讜讘讛 讞诇诇 讛驻转讞 讬砖 讘讜 注砖专讛 讻砖讬注讜专 驻转讞 讜讙诐 讬砖 讘讜 专讜讞讘 讗专讘注讛 讗诐 讗讬谉 讘专讙诇讬讛 讛注讜诪讚讬诐 讬砖专讬诐 砖诇砖讛 讟驻讞讬诐 诇讗 讞砖讬讘 驻转讞 讚讻诇 驻讞讜转 诪砖诇砖讛 讻诇讘讜讚 讚诪讬 讜讗讬谉 讻讗谉 诪讝讜讝讛 注讜诪讚转 讻诇诇 讜讘专讬讬转讗 讗驻讬诇讜 专壮 诪讗讬专 诪讜讚讛 讚诇讗 讗诪专讬壮 讞讜拽拽讬谉 诇注砖讜转讛 讬砖专讛 讜注讜诪讚转 讜讻谉 讗注状驻 砖讬砖 讘专讙诇讬讛 讙壮 讙讜讘讛 讘专讜讞讘 讚壮 讟驻讞讬诐 讗诐 讗讬谉 讘讞诇诇 讛讻讬驻讛 讙讜讘讛 注砖专讛 诪讜讚讛 专壮 诪讗讬专 讚诇讗 讗诪专讬 讞讜拽拽讬谉 诇讛砖诇讬诐 砖讗讬谉 讗讜诪专讬壮 讞讜拽拽讬谉 诇讛砖诇讬诐 讘讙讜讘讛 砖讗讬谉 讘讜 注砖专讛 诇讗 诇讞讜拽 诇诪注诇讛 讜诇讗 诇讞讜拽 诇诪讟讛 讜讻讗讜转讛 砖讗诪专讜 讘驻状拽 讚砖讘转 讘讬转 砖讗讬谉 讘讛 注砖专讛 讜拽专讜讬讜 诪砖诇讬诪讜 诇注砖专讛 注诇 讙讘讜 诪讜转专 诇讛砖转诪砖 讘讻讜诇讜 讘转讜讻讜 讗讬谉 诪砖转诪砖讬谉 讘讜 讗诇讗 讘讚壮 讗诪讜转 讜讛讛讬讗 讚讻讜诇讬 注诇诪讗 讛讬讗 砖讗讬谉 讗讜诪专讬谉 讞讜拽拽讬谉 诇讛砖诇讬诐 诇讙讜讘讛 注砖专讛 诇讗 谞讞诇拽讜 讗诇讗 讘讙讘讜讛 注砖专讛 驻讬壮 砖讬砖 讙讜讘讛 注砖专讛 讘讞诇诇讛 砖诇 讻讬驻讛 讜讬砖 讘专讙诇讬讛 砖诇砖讛 驻讬壮 讘专讞讘 讗专讘注讛 驻讬壮 讚诇诪注诇讛 诪专讙诇讬讛 讗讬谉 讘专讞讘 讗讜讬专 讛讻讬驻讛 讚壮 讟驻讞讬诐 砖讛讻讬驻讛 诪转注拽诪转 讜诪诪注讟转 专讞讘 讛讚壮 砖讛讜讗 诇诪讟讛 讘讬谉 专讙诇讬讛 讜讬砖 讘讛 诇讞讜拽 诇讛砖诇讬诪讛 诇注砖专讛 驻讬壮 讻讬 爪讬讚讬 讛讻讬驻讛 专讞讘讬诐 讘注谞讬谉 砖讗诐 讛讬讛 讗讚诐 讞讜拽拽 讘砖驻转诐 讻诇驻讬 驻谞讬诐 诇讛砖讜讜转 讛专讙诇讬诐 注讚 讻讚讬 讙讜讘讛 注砖专讛 讛讬壮 讬讻讜诇 诇讞讜拽 讜讬砖讗专 诪爪讬讚讬 讛讻讬驻讛 注讚讬讬谉 拽讬讬诐 诇讛讬讜转 诇诪讝讜讝讛. 专壮 诪讗讬专 住讘专 讞讜拽拽讬壮 诇讛砖诇讬诐 讻诇讜诪专 专讜讗讬谉 讗讜转讜 讻讗诇讜 讛讜讗 讞拽讜拽 讜专讘谞谉 住讘专讬 讗讬谉 讞讜拽拽讬谉 诇讛砖诇讬诐 讜讛诇讻转讗 讻专讘谞谉 讜讬砖 讗讜诪专讬诐 砖讗祝 专壮 诪讗讬专 诇讗 讗诪专 讗诇讗 讘砖讬砖 诇诪注诇讛 专讞讘 砖诇砖讛 砖讬爪讗 诪转讜专转 诇讘讜讚 讜讻讘专 讻转讘转讬讛 讘注讬专讜讘讬谉 讜讘驻状拽 讚砖讘转 讘住讚状讬:



讜讗讬诪讗 讛讻讬 谞诪讬. 讻诇讜诪专 讜讻讬讜谉 讚讙诇讬转 诇讬 讛讗讬 讚专砖讗 诪谞讗 诇讱 讚诇讗 讚专砖讬壮 讛讻讬:



讗诇讗 讘讬转讱 诇诪讛 诇讬 讛拽砖讜 讘转讜住驻讜转 讗诪讗讬 诇讗 拽讗诪专 讚讗转讗 诇诪注讜讟讬 讘讬转 砖讗讬谞讜 砖诇讜 砖讛讜讗 驻讟讜专 诪谉 讛诪讝讜讝讛 诪谉 讛转讜专讛 讻讚诪讜讻讞 讘驻专拽 专壮 讗诇讬注讝专 讚诪讬诇讛 讚讗诪专讬壮 诪讝讜讝讛 讜爪讬爪讬转 诪转讜讱 砖讘讬讚讜 诇讛驻拽讬专谉 讜转讬专爪讜 讚转专转讬 讘讬转讱 讻转讬讘讬 讞讚 诇诪注讜讟讬 讘讬转 砖讗讬谞讜 砖诇讜 讜讞讚 诇诪讚专砖 讚专讱 讘讬讗转讱 讻讚讗诪专讬壮 讛讻讗 讜诪讬讛讜 诪讚专讘谞谉 诪讬讞讬讬讘 讘诪讝讜讝讛 讘讛砖讜讻专 讘讬转 诇砖诇砖讬诐 讬讜诐 讻讚讗讬转讗 讛转诐 讜讗驻讬诇讜 讘讘讬转讜 讘砖讗讬谞讜 诪砖转诪砖 讘讜 驻讟讜专 诪诪讝讜讝讛 讗驻讬诇讜 诪讚专讘谞谉 讜讗注状驻 砖注砖讜讬 诇讚讬专讛. 讜讻讚讗诪专讬谞谉 讘驻专拽 讛砖讜讗诇 讚讞讜讘转 讛讚专 讛讬讗 讜讛砖讜讻专 讞讬讬讘 诇注砖讜转 砖诐 诪讝讜讝讛 诪讚专讘谞谉 讜讛讗 讚讗诪专讬壮 讘驻专拽 专壮 讗诇讬注讝专 诪转讜讱 砖讘讬讚讜 诇讛驻拽讬专谉 讛讻讬 谞诪讬 诪爪讬 诇诪讬诪专 砖讬砖 讘讬讚讜 砖诇讗 诇讚讜专 讘讜 讜讘讟诇讬转 讚讗讬 讘注讬 诇讗 诇讘讬砖 讘讛 诇诪讗谉 讚讗诪专 讟诇讬转 讞讜讘转 讙讘专讗 讗诇讗 讚诪砖讜诐 讚讗讬讻讗 诇诪讗谉 讚讗诪专 讞讜讘转 讟诇讬转 讛讬讗 谞拽讟 讛讟注诐 讛砖讜讛 讘诪讝讜讝讛 讜讟诇讬转 诇讚讘专讬 讛讻诇 讝讜 砖讟转 专状讬 讛讬讚讜注 讘注诇 讛转讜住驻讜转 讝爪状诇 砖讗诪专 讘住讜祝 讬诪讬讜. 讜讛讬讗 讛谞讻讜谞讛 讚讻讝拽谞讜转讜 讚专壮 拽讬诪讗 诇谉.



讗诇讗 诇讜 诇诪讛 诇讬 砖讬讞讚 讘讬转讜. 驻专砖状讬 讝状诇 讜讗转讗 拽专讗 诇讗砖诪讜注讬谞谉 砖注诇 爪专讜转 讛注讬谉 谞讙注讬诐 讘讗讬诐 讜诇驻讬 驻砖讟讬讛 讚拽专讗 讗转讗 诇诪注讜讟讬 讘讬转 讚讛驻拽专 砖讗讬谞讜 诪讟诪讗 讘谞讙注讬诐 讜讻讚讗讬壮 讘住驻专讬 讜讛讻讗 讞讚讗 诪讬谞讬讬讛讜 谞拽讟 讚讗讬讚壮 驻砖讬壮 讜讘诇讗讜 讛讻讬 讬讚注讬壮 诇讛:



讬爪讗讜 讗诇讜 砖讗讬谞谉 诪讬讜讞讚讬谉 诇讜.  讜讚讜拽讗 讗诇讜 讗讘诇 讘讬转 讛砖讜转驻讬谉 讞讬讬讘 讚专讘讬讬讛 专讞诪谞讗 诪讚讻转讬讘 讘讘讬转 讗专抓 讗讞讜讝转讻诐 讜讗状转 讜诪讗讬 砖谞讗 讘讬转 讛砖讜转驻讬谉 诪讗讬讚讱 讬状诇 讚讘讬转 讛砖讜转驻讬谉 注砖讜讬 诇讚讬专转诐 讜讛讜讗 诪讬讜讞讚 诇讛诐 诇讚讬专讛 诪讬讜讞讚转 诪讛 砖讗讬谉 讻谉 讘讗诇讜. 讜讬砖 砖驻讬专砖讜 讚讘讬转 讛砖讜转驻讬谉 诪诪砖 谞诪讬 驻讟讜专 讜讛讻讗 诪讬讬专讬 讘讘讬转 讛砖讜转驻讬谉 砖诪讻专 讻诇 讗讞讚 讞诇拽讜 讗诇讗 砖谞讻谞住讬谉 讘驻转讞 讗讞讚 讜讗爪讟专讬讱 拽专讗 诇专讘讜讬讬 讻讬讜谉 讚砖讜转驻讬谉 讛诐 讘驻转讞 讜讘讻谞讬住讛. 讜诇讗 谞讛讬专 讚讘讬讬讞讜讚 讘讬转 转诇讛 专讞诪谞讗 讜诇讗 讘讬讬讞讜讚 驻转讞 讜讻谞讬住讛 讜讛谞讻讜谉 讻诪讜 砖驻讬':



讛讗 专讘讬 诪讗讬专 讜讛讗 专讘谞谉. 讻讜壮 讚转谞讬讗 讻讜壮 讜讗状转 诪讛 注谞讬谉 谞讙注讬壮 讗爪诇 诪讝讜讝讛 讬状诇 讚转专讜讬讬讛讜 讞讚 讟注诪讗 讗讬转 诇讛讜 讘讛讗讬 注谞讬谞讗 讚讬讞讜讚 讘讬转 讚讛讻讗 讻转讬讘 讘讬转讱 讜讛讻讗 讻转讬讘 讜讘讗 讗砖专 诇讜 讛讘讬转 讜讘讞讚讗 讚专砖讬谞谉 诇讛讜 诇注讬诇:



讘讬转 讛讻谞住转 砖讬砖 讘讜 讘讬转 讚讬专讛 诇讞讝谉 讛讻谞住转 讞讬讬讘 讘诪讝讜讝讛. 驻讬壮 讜讗注状讙 讚讗讬谉 注讬拽专 讘讬转 讛讻谞住转 诇讻讱 讜讗状转 讜讘诇讗讜 讛讻讬 谞诪讬 转讬驻讜拽 诇讬 讚讗讬转 讘讬讛 讚讬专讛 诇讗讜专讞讬谉 讚讗讻诇讜 讜砖转讜 讘讘讬 讻谞讬砖转讗 诇诪讗谉 讚诪驻专砖 讛转诐 讚讘讘讬 讻谞讬砖转讗 诪诪砖 拽讗诪专 讜讻讚讗诪专讬谞谉 诪讗讬 讘讬 专讘谞谉 讘讬转讗 讚专讘谞谉 讬状诇 讚讻讬讜谉 讚讛讛讜讗 转砖诪讬砖 诇讗讜 拽讘讜注 讜讝讬诪谞讬谉 讚讗讬转讬讛 讜讝讬诪谞讬谉 讚诇讬转讬讛 诇讗 讞砖讬讘讗 讚讬专讛 诇讞讬讜讘讬讛 讘诪讝讜讝讛 讻讬 讛讗讜讻诇讬诐 砖诐 讗讬谞诐 讗诇讗 讻讗讻住谞讬讗 讘注诇诪讗 讜诇诪讗谉 讚诪驻专砖 讛转诐 讚讛讛讬讗 诇讬转讗 讗诇讗 讘讘转讬 讻谞住讬讜转 砖讘讘讘诇 砖讛谉 注砖讜讬讜转 注诇 转谞讗讬 讗转讬讗 讛讗 讘讘转讬 讻谞砖转讬 讚注诇诪讗 讜讛专讗砖讜谉 谞讻讜谉 讜讞讻诪讬诐 驻讜讟专讬谉 讜讛诇讻转讗 讻专讘谞谉 讜讻谉 讛诪谞讛讙.





讛诪讗讬专讬

讬砖 讚讘专讬诐 讗讞专讬诐 砖驻讜讟专讬谉 讗转 讛讘讬转 诪诪讝讜讝讛 讜讛诐 转诇讜讬诐 讘爪讬讜专 讛讘讬转 讻讬爪讚 讻诇 驻转讞 砖讗讬谞讜 讙讘讜讛 注砖专讛 讟驻讞讬诐 讗注"驻 砖讛讜讗 专讞讘 讗专讘注讛 驻讟讜专 诪诪讝讜讝讛 讜讻谉 讛讚讬谉 讗诐 讗讬谞讜 专讞讘 讗专讘注讛 讗注"驻 砖讙讘讜讛 注砖专讛 驻转讞 砖讛讬讛 讙讘讜讛 讬转专 注诇 注砖专讛 讜专讞讘 讚' 讘诪拽爪转讜 讗诇讗 砖讛讬讛 诪转拽爪专 诇诪注诇讛 讜注砖讜讬 讻诪讬谉 爪专讬祝 讜讗讬谉 讘讜 专讞讘 讗专讘注讛 讗诐 讬砖 诪诪拽讜诐 砖讛转讞讬诇 诇讛转讞讚讚 讜诇诪讟讛 讙讘讜讛 注砖专讛 讘专讜讞讘 讚' 讞讬讬讘 讜讗诐 诇讗讜 讗驻讬' 讛讬讛 诪拽讜诐 讞讬讚讜讚讜 注讘讛 注讚 砖讗驻砖专 诇讞讜拽 讘讜 讜诇讛砖诇讬诪讜 诇讚' 驻讟讜专 砖讗讬谉 讞讜拽拽讬谉 诇讛砖诇讬诐 专"诇 砖讗讬谉 诪讞讝讬拽讬谉 讗讜转讜 讘讞拽讜拽 讻讚讬 诇讛砖诇讬诐 讗转 讛砖讬注讜专:



驻转讞 砖讗讬谞讜 诪拽讜专讛 专"诇 砖讗讬谉 诇讜 讗讬住拽讜驻讛 诪诇诪注诇讛 讗诇讗 驻专讜抓 讜注讜诪讚 驻讟讜专 诪谉 讛诪讝讜讝讛:



诪讙讚讜诇讬 讛诪讞讘专讬诐 讻转讘讜 砖讻诇 讘讬转 砖讗讬谉 讘讜 转拽专讛 驻讟讜专 诪谉 讛诪讝讜讝讛 讜讗诐 讛讬讛 讞爪讬讜 砖讻谞讙讚 讛驻转讞 诪拽讜专讛 讞讬讬讘 讜诇讗 讬专讗讛 诇讬 讻谉 讗注"驻 砖讘注谞讬谉 驻转讞讬 砖讬诪讗讬 谞讗诪专 讘讙诪' 砖讗讬谉 诇讛诐 转拽专讛 讘转诇诪讜讚 诪谞讞讜转 诇"讙 讘' 讗谞讜 诪驻专砖讬谉 讗讜转讜 注诇 讗住拽讜驻讛 注诇讬讜谞讛 讜讗诐 讻讚讘专讬讛诐 诪讛 讛讜爪专讻讜 诇讜诪专 讘讙谞讛 砖砖注专 砖诇讛 驻讟讜专 诪驻谞讬 砖讗讬谉 砖诐 讚讬专讛 讜讛专讬 讗讬谞讛 诪拽讜专讬转:



讬砖 诪讬 砖讗讜诪专 砖讗注"驻 砖讛讬转讛 诇讛 讗住拽讜驻讛 诪诇诪注诇讛 讗诐 诇讗 讛讬讛 注抓 讘讜诇讟 讚讘讜拽 诇讗讬住拽讜驻讛 讘诪砖讱 讛讗住拽讜驻讛 诇讛讬讜转 讛讚诇转 砖讜拽祝 注诇讬讜 驻讟讜专讛 讜讬讜爪讗 诇讜 讻谉 诪谉 讘讬讗讜专 诪诇转 砖讬拽驻讬 讛讗诪讜专讛 讘诪住讻转 诪谞讞讜转 讜诇讗 讬专讗讛 诇讬 讻谉 讗诇讗 注讬拽专 讛讚讘专讬诐 讘砖讬拽驻讬 砖讬讛讜 砖诐 砖谞讬 住驻讬诐:



讘转诇诪讜讚 诪谞讞讜转 诇"讙 讗' 讛转讘讗专 砖讗讬谉 拽讜讘注讬诐 诪讝讜讝讛 注讚 砖讬讛讜 砖诐 讚诇转讜转 谞诪爪讗 砖讻诇 砖讗讬谉 砖诐 讚诇转 驻讟讜专 诪谉 讛诪讝讜讝讛 讜讛讜讗 砖讗诪专讜 砖诐 专讬砖 讙诇讜转讗 讘谞讗 讘讬转讗 讗诪专 诇讬讛 专讘 谞讞诪谉 拽讘注 诇谉 诪讝讜讝转讗 讗"诇 转诇讬 讚砖讬 讘专讬砖讗 讜讬砖 讘讝讜 讞讜诇拽讬诐 讜诪驻专砖讬诐 讘诪诇转 讚砖讬 住驻讬诐 专"诇 (砖讬讛讜) [砖讛讬讜] 讛住驻讬诐 砖讜讻讘讬诐 讘讗专抓 讜讛讬讛 诪爪讜讛讜 砖讬拽讘注 砖诐 诪讝讜讝讛 讜讗讞专 讻讱 讬注诪讬讚诐 讘诪拽讜诪诐 讜讗"诇 转诇讬 讚砖讬 讘专讬砖讗 讻诇讜诪专 讛注诪讚 讛住讬驻讬诐 转讞诇讛 讘讘谞讬谉 讜讗讞"讻 讗拽讘注谞讛 砖讗诐 讗拽讘注谞讛 转讞诇讛 讛讜讛 诇讬讛 注砖讜讬 讜讬诇驻讬谞谉 诪爪讬爪讬转 诇驻住讜诇 讘讛 诪谉 讛注砖讜讬 讜诪"诪 谞专讗讛 砖砖转讬讛谉 驻讜住诇讜转 讘讜:



讜讻谉 讛转讘讗专 砖诐 注诇 讘讬转 砖讬砖 诇讜 讙' 讻讜转诇讬诐 讜转拽专讛 讜讘专讜讞 专讘讬注讬 注诪讜讚讬诐 讜讛讜讗 注谞讬讬谉 讞爪专 讜讗讻住讚专讛 驻讟讜专 诪谉 讛诪讝讜讝讛 砖诇讗 谞注砖讜 注诪讜讚讬诐 讗诇讜 [讗诇讗] 诇讞讬讝讜拽 讛转拽专讛 专"诇 诇住诪讜讱 注诇讬讛诐 拽讜专讛 砖转讛讗 讛注诇讬讛 住讜诪讻转 注诇讬讛 讜讻谉 讻转讘讜 讙讚讜诇讬 讛诪讞讘专讬诐 注诇 (转拽专讬诐) [转拽专讛] 砖讗讬谉 讘讬转 转讞转讬讛 讜诇讗 讻转诇讬诐 讗诇讗 砖注讜诪讚' 注诇 注诪讜讚讬诐 砖驻讟讜专讛 砖讗讬谉 讻讗谉 诪讝讜讝讜转 砖注诪讜讚讬诐 讗诇讜 诇讛注诪讬讚 讛转拽专讛 讛诐 注砖讜讬讬诐:



讛转讘讗专 注讜讚 讘诪住讻转 诪谞讞讜转 诇"讚 讗' 砖驻转讞 讛住诪讜讱 诇拽专谉 讝讜讬转 讜讗讬谉 砖诐 讗诇讗 注诪讜讚 讗讞讚 讜爪讬专 讛驻转讞 讛讜讗 讘讝讜讬转 驻讟讜专 诪谉 讛诪讝讜讝讛:



讛转讘讗专 讘诪住讻转 住讜讻讛 讙' 讗' 砖讻诇 讘讬转 砖讗讬谉 讘讜 讚' 讗诪讜转 注诇 讚' 讗诪讜转 驻讟讜专 诪谉 讛诪讝讜讝讛 讜诪"诪 讻诇 砖讛讜讗 注讙讜诇 讗诐 讬砖 讘讜 讻讚讬 诇专讘注 讘讜 讚' 注诇 讚' 讞讬讬讘:



讘讬转 砖讗讬谉 讙讘讜讛 注砖专讛 诪转讜讱 讞诇诇讜 讬专讗讛 诇讬 诪诪住讻转 讘"拽 驻专拽 砖讜专 砖谞讙讞 谞"讗 讗' 砖讗讬谉 讞讬讬讘 讘诪讝讜讝讛 砖讗讬谞讜 拽专讜讬 讘讬转 讗诇讗 砖诇讗 诪爪讗转讬 讝讛 诇讗讞讚 诪谉 讛诪讞讘专讬诐 讗讗"讻 住诪讻讜 讘讛 注诇 驻转讞 砖讗讬谞讜 讙讘讜讛 注砖专讛 讜诪"诪 讗驻砖专 砖驻转讞讛 砖讜讛 诇讙讙 讘讙讜讘讛 注砖专讛:



讻诇 驻转讞 讛专讗讜讬 诇诪讝讜讝讛 注驻"讬 讛转谞讗讬诐 砖讛讝讻专谞讜 讞讬讬讘 讗驻讬诇讜 讛讬讛 砖诇 谞砖讬诐 讜注讘讚讬诐 讜讗爪"诇 注诇 讘讬转 讛砖讜转驻讬谉 砖讛讜讗 讞讬讬讘 讘诪讝讜讝讛 砖讛专讬 讛讝讻专谞讜 讞讬讜讘 讗祝 讘驻转讞 砖诇 讻诇 讛注讬专 讜诪拽讜诐 讛谞讞转讛 诇讬诪讬谉 讛谞讻谞住 砖谞讗诪专 讘讬转讱 讚专讱 讘讬讗转讱 讜讻讬 注拽专 讗讬谞砖 讻专注讬' 讚讬诪讬谞讗 注拽专 讘专讬砖讗 讜讻谉 讻诇 驻转讞 讛专讗讜讬 诇诪讝讜讝讛 讞讬讬讘 诇讛谞讬讞讛 讜讻诇 讛驻转讞讬' 砖讘讘讬转 讞讬讬讘讬诐 讗注"驻 砖专讙讬诇 诇爪讗转 讜诇讘讗 讘讗讞转 诪讛谉 诇讘讚 讗驻讬诇讜 讘驻转讞 砖讘讬谉 讘讬转 诇注诇讬' 讜讗驻讬诇讜 砖诇 讞讚专 驻谞讬诪讬 讗讘诇 讗诐 讛讬讛 诇讜 驻转讞 讘讬谉 讘讬转讜 诇讘讬转 讛诪讚专砖 讗讜 诇讘讛讻"谞 讬转讘讗专 讘诪谞讞讜转 诇"讙 讗' 砖讗讬谞讜 讞讬讬讘 讘诪讝讜讝讛 讗讗"讻 专讙讬诇 诇爪讗转 讜诇讘讗 讚专讱 砖诐 讜讻诇 驻转讞 砖讘讬谉 讞讚专 诇讞讚专 讜讗讬谉 讬讚讜注 讗讬讝讛 诪拽讜诐 讻谞讬住讛 讜讗讬讝讛 诪拽讜诐 讬爪讬讗讛 诇砖注专 讘讜 爪讚 讬诪讬谉 讛讜诇讻讬谉 讗讞专 讛讬讻专 爪讬专 专"诇 砖讛爪讚 砖讛爪讬专 谞专讗讛 诪诪谞讜 谞讬讚讜谉 讘讚专讱 讘讬讗讛:



讚讘专讬诐 讗讞专讬诐 砖讘注谞讬讬谞讬 诪讝讜讝讛 讻讙讜谉 讘讬讗讜专 诪拽讜诐 拽讘讬注讜转讛 讜讚专讱 拽讘讬注讜转讛 讜讞讬讜讘 拽讘讬注转讛 注诇 诪讬 讻讜诇诐 诪转讘讗专讬诐 讘诪住讻转 诪谞讞讜转 讜诇讗 讛讬转讛 讻讜讜谞转讬谞讜 讘讻讗谉 诇讙诇讙诇 讚讘专讬诐 诪诪拽讜诐 讗讞专 讗诇讗 讘讻讚讬 砖讬讜砖诇诐 讘讜 讘讬讗讜专 注谞讬讬谉 讛驻转讞讬诐 砖讛诐 讞讬讬讘讬诐 讘诪讝讜讝讛:



讻诇 诪拽讜诐 砖讬砖 住讻谞讛 讘讛谞讞转 诪讝讜讝讛 诇砖诐 讻讙讜谉 砖讛讬讜 砖诐 讙讜讬诐 诪爪讜讬诐 讜住讘讜专讬诐 注诇讬讜 砖讛讜讗 注讜砖讛 讻砖驻讬诐 讛谉 砖诇 讬讞讬讚 讻讙讜谉 砖注专讬 讘转讬诐 讛谉 砖诇 专讘讬诐 讻讙讜谉 砖诇 砖注专讬 诪讚讬谞讜转 讜诪讘讜讗讜转 驻讟讜专 讗驻讬' 讗讬谉 砖诐 讗诇讗 住讻谞转 诪诪讜谉 讜讛讜讗 砖砖讗诇讜 讘住讜讙讬讗 讝讜 讛谞讬 讗讘讜诇讬 讚诪讞讜讝讗 专"诇 砖注专讬 诪讚讬谞转 诪讞讜讝讗 诪"讟 诇讗 注讘讚讬 讘讛讜 专讘谞谉 诪讝讜讝讛 讜讛讬讜 住讘讜专讬诐 诇转专抓 讛谞讛讜 讞讝讜拽 诇讗拽专讗 讚讻讜讘讬 讛讜讗 讚注讘讬讚讬 讻诇讜诪专 砖诇讗 谞注砖讜 诇讬讻谞住 讜诇爪讗转 讗诇讗 讞讝讜拽 诇讗拽专讗 讚讻讜讘讬 讜讛讜讗 诪拽讜诐 讛诪讘爪专 讜注讜砖讬谉 讛砖注专讬诐 转讞转讬讜 讘讻讬驻讛 讜讛讘谞讬谉 注诇讬讛诐 诪驻谞讬 砖讛讘谞讬谉 讛注砖讜讬 注诇 讛讻讬驻讛 讞讝拽 讘讬讜转专 讜讗注"驻 砖谞讻谞住讬诐 砖诐 讚专讱 讗讜转诐 讛砖注专讬诐 诪"诪 讗讬谉 注讬拽专 注砖讬讬转诐 诇讬讻谞住 讚专讱 讘讛诐 诇讘转讬 讛讚讬专讛 讻砖讗专 砖注专讬 诪讚讬谞讜转 讜讞讝专 讜砖讗诇 讜转转讞讬讬讘 诪讬讛讗 诪爪讚 注爪诪讛 砖讬砖 讘讛 讘讬转 讚讬专讛 诇砖讜诪专 讘讬转 讛讗讬住讜专讬谉 讜转讬专爪讜讛 诪砖讜诐 住讻谞讛 讜讗注"驻 砖讗诪专讜 砖诇讜讞讬 诪爪讜讛 讗讬谉 谞讬讝讜拽讬谉 讛讬讻讗 讚砖讻讬讞 讛讬讝讬拽讗 砖讗谞讬 砖讗讬谉 讛拽讘"讛 专讜爪讛 砖讬讛讗 诪讜住专 注爪诪讜 诇住讻谞讛 讜诇住诪讜讱 注诇 讛谞住 讘砖讘讬诇 拽讬讜诐 诪爪讜讛 讜讻讚讻转讬讘 讜讬讗诪专 砖诪讜讗诇 讗讬讱 讗诇讱 讜砖诪注 砖讗讜诇 讜讛专讙谞讬:



诪讝讜讝转 讛讬讞讬讚 讻讙讜谉 砖诇 砖注专讬 讘转讬诐 爪专讬讱 讛讜讗 诇讘讚讬拽讛 砖转讬 驻注诪讬诐 讘砖诪讬讟讛 砖诪讗 谞讙谞讘讛 讗讜 谞诪讞拽讛 诪诪谞讛 讗讜转 讗讞转 讗讜 谞拽专注讛 讗讜 谞转讟砖讟砖讛 讗讜 谞专拽讘讛 讜砖诇 专讘讬诐 讻讙讜谉 砖注专讬 注讬讬专讜转 讜砖注专讬 诪讘讜讗讜转 讗讬谞讛 爪专讬讻讛 诇讬讘讚拽 讗诇讗 驻注诪讬诐 讘讬讜讘诇 砖讗诐 讗转讛 诪讟专讬讞诐 讘讬讜转专 讗祝 讛诐 诪转专砖诇讬诐 讘讻讱 讜谞住诪讻讬诐 讗讞讚 注诇 讞讘讬专讜:



讻砖讗转讛 诪爪专祝 讻诇 诪讛 砖讻转讘谞讜 讗转讛 诪讜爪讗 讛专讘讛 转谞讗讬诐 讘讘讬转 拽讜讚诐 砖转转讞讬讬讘 讘诪讝讜讝讛 讗' 砖讬讛讗 讘讜 讚' 讗诪讜转 注诇 讚' 讗诪讜转 讗讜 砖讬讛讗 专讗讜讬 诇专讘注 讘讜 讻砖讬注讜专 讝讛 讘' 砖讬讛讗 讙讘讜讛 注砖专讛 讘专讜讞讘 讗专讘注讛 讙' 砖讬讛讗 诇讜 讗讬住拽讜驻讛 诪诇诪注诇讛 讜诇讚注转 拽爪转 讗转讛 诪爪专祝 讘讝讜 砖讬讛讗 讘讛 注抓 讘讜诇讟 砖讬讛讗 讛讚诇转 砖讜拽祝 注诇讬讜 讚' 讜讛讬讗 诇讚注转 讙讚讜诇讬 讛诪讞讘专讬诐 砖讬讛讗 诇讛 转拽专讛 诪爪讚 讛驻转讞 讛' 砖讬讛讬讜 砖诐 讚诇转讜转 讜' 砖讬讝拽讜祝 讛住讬驻讬诐 转讞诇讛 讜讗讞"讻 讬拽讘注 讛诪讝讜讝讛 讝' 砖讬讛讬讜 砖诐 砖谞讬 住讬驻讬诐 讞' 讚讬专转 讗讚诐 讟' 讚讬专转 拽讘注 讬讜"讚 讚讬专转 讞讜诇 讜诇讚注转 拽爪转 讗转讛 诪讜住讬祝 讘讝讜 砖讬讛讗 诪拽讜诐 讞讜诇 讬"讗 讚讬专转 讻讘讜讚 讬"讘 砖诇讗 讬讛讗 讛驻转讞 讘拽专谉 讝讜讬转 讬"讙 砖诇讗 转讛讬讛 注讬拽专 注砖讬讬转 讛诪讝讜讝讜转 诇讞讝讜拽 讛转拽专讛 讻讙讜谉 讗讻住讚专讛 讬"讚 诇讚注转讬谞讜 砖讗诐 讬砖 转拽专讛 讘讘讬转 砖讬讛讗 讙讜讘讛 讞诇诇讜 注砖专讛 讟驻讞讬诐:



讻砖诐 砖讘讬讗专谞讜 讘讘转讬 讛拽讚砖 砖讗讬谉 讞讬讬讘讬诐 讘诪讝讜讝讛 讻讱 讗讬谉 诪讟诪讗讬谉 讘谞讙注讬诐 讗祝 讬专讜砖诇讬诐 讻讜诇讛 讗讬谞讛 诪讟诪讗讛 讘谞讙注讬诐 讜讗讬谉 爪专讬讱 诇讜诪专 讘讬转 讛诪拽讚砖:



讘讬转 讛讻谞住转 讜讘讬转 讛诪讚专砖 讗诐 讬砖 讘讛谉 讘讬转 讚讬专讛 诪讟诪讗讬谉 讘谞讙注讬诐 讜讗诐 讗讬谉 讘讛谉 讘讬转 讚讬专讛 讗讬谉 诪讟诪讗讬谉 讜讗讬谉 讘讛谉 讞讬诇讜拽 讘讬谉 讻驻专讬诐 诇讻专讻讬诐 讜讘讬转 讛讗砖讛 讜讛砖讜转驻讬谉 诪讟诪讗讬谉 讜讗讬谉 讞讜爪讛 诇讗专抓 诪讬讟诪讗 讘谞讙注讬诐 砖讛专讬 讗讬谞讜 拽专讜讬 讗讞讜讝转讻诐 讬砖 讞讜诇拽讬谉 讘讬专讜砖诇讬诐 诇讜诪专 砖诪讬讟诪讗讛 讘谞讙注讬诐 讜讛讚讘专 转诇讜讬 讗诐 谞转讞诇拽讛 诇砖讘讟讬诐 讗诐 诇讗讜 讜讻讘专 讘讬讗专谞讜 讚讘专 讝讛 讘诪讙讬诇讛 驻专拽 讘谞讬 讛注讬专:



讻讘专 讘讬讗专谞讜 讛专讘讛 驻注诪讬诐 讘转讘讜讗讛 砖诇讗 谞转注砖专讛 砖诇讗 讛讜拽讘注讛 诇讬讗住专 讘讗讻讬诇转 注专讗讬 讗注"驻 砖谞诪专讞讛 注讚 砖讬讻谞讬住谞讜 诇讘讬转 讚专讱 讛驻转讞 讜讛转讘讗专 讘讻讗谉 砖诇讗 讻诇 讘讬转 拽讜讘注 讗诇讗 讘讬转 讛注砖讜讬 诇讚讬专转 拽讘注 注诇 讛讚专讱 砖讗谞讜 诪爪专讬讻讬谉 讚讬专转 拽讘注 诇注谞讬讬谉 诪讝讜讝讛 诪注转讛 住讜讻转 讛讞讙 讘讞讙 讗讬谞讛 拽讜讘注转 讜诇讗 住讜祝 讚讘专 诪谉 讛转讜专讛 讗诇讗 诪讚讘专讬 住讜驻专讬诐 砖讗诐 转讞讬讬讘讛讜 诪讚讘专讬 住讜驻专讬诐 讘诪讛 砖驻讟讜专 诪谉 讛转讜专讛 讬讘讜讗 诇驻注诪讬诐 诇讛驻专讬砖 诪诪谞讜 注诇 讛诪讞讜讬讬讘 诪谉 讛转讜专讛 讜讗注"驻 砖注爪讬抓 砖讗讬谞讜 谞拽讜讘 讞讬讬讘谞讜 诪讚讘专讬 住讜驻专讬诐 讜诇讗 讞砖砖谞讜 讘讻讱 讛转诐 讘转专讬 诪谞讬 爪讬讬转 讻诪讜 砖讘讬讗专谞讜 讘住讜讙讬讗 讝讜 讘驻讬专讜砖谞讜 讜讬砖 诪拽讜诪讜转 讛专讘讛 砖讗讬谞诐 拽讜讘注讬诐 讜讗讬谉 讝讛 诪拽讜诐 讘讬讗讜专诐:



讗祝 诇注谞讬讬谉 讗讬住讜专 讛讜爪讗讛 诇讘谞讬 讞爪专 讗诐 诇讗 注讬专讘讛 注诪讛谉 讗谞讜 爪专讬讻讬诐 诇讚讬专转 拽讘注 讜诪讬 砖讛讬讛 诇讜 讘讞爪专 讘讬转 转讘谉 讗讜 讘讬转 注爪讬诐 讗讜 住讜讻转 讛讞讙 讘讞讙 讜诇讗 注讬专讘 注诐 讘谞讬 讞爪专 讗讬谞讜 讗讜住专 注讚 砖讬讛讗 诇讜 砖诐 诪拽讜诐 讚讬专讛 讜讬砖 讞讜诇拽讬谉 讘讝讜 讜讘转诇诪讜讚 注讬专讜讘讬谉 注"讘 讘' 讬转讘讗专 讘注"讛 讜诪"诪 讬讜砖讘讬 讗讛诇讬诐 讗讜 住讜讻讜转 砖讛讜拽驻讜 诪讞讬爪讛 讗讬谉 诪讟诇讟诇讬谉 诪讝讛 诇讝讛 注讚 砖讬注专讘讜 讻讜诇诐:



讗注"驻 砖讝讛讜 讛讬讜爪讗 诇谞讜 诪讘讬讗讜专 砖诪讜注讛 讝讜 讚专讱 驻住拽 讬砖 讘拽爪转 驻讬专讜砖讬谉 讘讘讬讗讜专 讘专讬讬转讗 砖诇 诇砖讻讜转 讚讘专讬诐 诪讘讜诇讘诇讬诐 砖讗谞讬 爪专讬讱 诇讛注讬专讱 讘讛谉 讚专讱 拽爪专讛 讜讛讜讗 砖讗诪专讜 讻诇 讛诇砖讻讜转 砖讛讬讜 讘诪拽讚砖 诇讗 讛讬讜 诇讛谉 诪讝讜讝讜转 讞讜抓 诪诇砖讻转 驻专讛讚专讬谉 砖讘讛 讛讬转讛 讚讬专讛 拽讘讜注讛 诇讻讛谉 讙讚讜诇 讘砖讘注讛 讬诪讬 驻专讬砖讛 讜砖讗专 诇砖讻讜转 诇讗 讛讬转讛 讘讛谉 讚讬专讛 拽讘讜注讛 讗诪专 专' 讬讛讜讚讛 讜讛诇讗 讻诪讛 诇砖讻讜转 讛讬讜 砖诐 砖讛讬转讛 讘讛谉 讘讬转 讚讬专讛 讜讻讚讗诪专讬谞谉 讘砖诇砖讛 诪拽讜诪讜转 讻讛谞讬诐 砖讜诪专讬' 讗转 讛诪拽讚砖 讜诇讗 讛讬讛 讘讛谉 诪讝讜讝讜转 讗诇讗 讗祝 诇砖讻转 驻专讛讚专讬谉 诇讗 讛讬讛 讘讛 讞讬讜讘 诪讝讜讝讛 讜诇讗 讛讜拽讘注讛 砖诐 讗诇讗 诪转讜专转 讙讝讬专讛 讻讚讗诪专讬谞谉 诇拽诪谉 砖诇讗 讬讗诪专讜 讘讘讬转 讛讗讬住讜专讬谉 讛讜讗 讞讘讜砖:



讜砖讗诇 诪讗讬 讟注诪讗 讚专' 讬讛讜讚讛 讚拽讗诪专 讚讗讬谉 讞讬讜讘 诪讝讜讝讛 讘诇砖讻转 驻专讛讚专讬谉 讚讘砖诇诪讗 专讘谞谉 讛讗 讚诇讗 讗爪专讻讜 诪讝讜讝讛 讘砖讗专 诇砖讻讜转 诪砖讜诐 讚砖讗专 诇砖讻讜转 诇讗 讛讬转讛 砖诐 讚讬专讛 讗诇讗 讘诇讬诇讛 讜讗爪专讻讜讛 讘诇砖讻转 驻专讛讚专讬谉 诪转讜讱 砖讛讬转讛 砖诐 讚讬专讛 讘砖讘注转 讬诪讬 驻专讬砖讛 讘讬谉 讘讬讜诐 讘讬谉 讘诇讬诇讛 讗诇讗 诇专' 讬讛讜讚讛 诪讗讬讝讛 讟注诐 驻讜讟专 诇砖讻转 驻专讛讚专讬谉 诪谉 讛诪讝讜讝讛 讜转讬专抓 拽讗 住讘专 讻诇 讘讬转 砖讗讬谞讜 注砖讜讬 诇讬诪讜转 讛讞诪讛 讜诇讬诪讜转 讛讙砖诪讬诐 讗讬谞讜 讘讬转 讜诇砖讻转 驻专讛讚专讬谉 诇讗 讛讬转讛 注砖讜讬讛 讗诇讗 诇砖讘注讛 讬诪讬诐 讜讻"砖 砖讗专 诇砖讻讜转 砖诇讗 讛讬转讛 讘讛谉 讚讬专讛 拽讘讜注讛 讘讬讜诐 讜讘诇讬诇讛 诇注讜诇诐 讜讛讜拽砖讛 诇讜 诪讘讬转 讛讞讜专祝 讜诪讘讬转 讛拽讬抓 讚讗注"讙 讚诇讗讜 诇讻讜诇讗 砖转讗 注讘讬讚讬 讗讬拽专讬 诇讬讛 讘讬转 讜转专讬抓 诇讬讛 讚讘讬转 讛讞讜专祝 讜讘讬转 讛拽讬抓 讗拽专讬 讘讬转 住转诪讗 诇讗 讗讬拽专讬 讻诇讜诪专 讜诇讙讘讬 诪讝讜讝讛 讘讬转 住转诪讗 讘注讬谞谉 讚讻转讬讘 注诇 诪讝讜讝讜转 讘讬转讱 讜讙讜':



讜讗讬转讘讬讛 讗讘讬讬 诇专"讬 讜诪讚讬讚讬讛 讗讚讬讚讬讛 讚讛讗 讗讬驻讻讗 砖诪注讬谞谉 诇讬讛 住讜讻转 讛讞讙 讘讞讙 专"讬 诪讞讬讬讘 讜讞讻诪讬诐 驻讜讟专讬谉 讚诇讗讜 讘讬转 讛讜讗 讜转谞讬 注诇讛 诪讗讬 诪讞讬讬讘 讚拽讗诪专 讘注讬专讜讘 讜讘诪讝讜讝讛 讜讘诪注砖专 讘注讬专讜讘 砖讗诐 讗讜转讛 住讜讻讛 驻转讜讞讛 诇讞爪专 砖讬砖 砖诐 砖讗专 讚讬专讜转 讗讜住专转 注诇 讘谞讬 讞爪专 讗诐 诇讗 注讬专讘讛 注诪讛谉 讜讻谉 讗诐 驻转讜讞讛 诇讘讬转 讞讘讬专讜 讗讜住专转 注诇 讞讘讬专讜 注讚 砖讬注专讘 注诪讛 讘诪讝讜讝讛 讚讗注"讙 讚诇讗讜 诇讬诪讜转 讛讞诪讛 讜诇讬诪讜转 讛讙砖诪讬诐 注讘讬讚讗 讛讜讬讗 诇讬讛 讘讬转 讜讞讬讬讘转 讘诪讝讜讝讛 讜讘诪注砖专 砖讗诐 专讗转讛 讛转讘讜讗讛 驻谞讬 讛住讜讻讛 讛讜拽讘注讛 诇诪注砖专 诇讬讗住专 讗祝 讗讻讬诇转 注专讗讬 注讚 砖转转注砖专 讻讚讬谉 专讗讬讬转 驻谞讬 讛讘讬转 讜拽砖讬讗 讚专"讬 讗讚专"讬 讜诪讬讛讜 讚专讘谞谉 讗讚专讘谞谉 诇讗 拽砖讬讗 讗注"讙 讚讛讻讗 驻讟专讬 讜讘诇砖讻转 驻专讛讚专讬谉 诪讞讬讬讘讬 讚讚诇诪讗 专讘谞谉 讗讞专讬谞讬 谞讬谞讛讜 讗讬 谞诪讬 专讘谞谉 住"诇 住讜讻讛 讚讬专转 注专讗讬 讘注讬谞谉 讜诇讗 砖诪讛 讘讬转 讻诇诇 讗讘诇 诇砖讻转 驻专讛讚专讬谉 讚讬专转 拽讘注 讛讬讗 讜讛讜讬讗 诇讬讛 讘讬转 讜讻讬 转讬诪讗 讚讛转诐 谞诪讬 诇讗 讞讬讬讘 专' 讬讛讜讚讛 诪谉 讛讚讬谉 讗诇讗 诪讚专讘谞谉 转讬谞讞 注讬专讜讘 讜诪讝讜讝讛 讗诇讗 诪注砖专 讗讬 诪讚讗讜专讬讬转讗 诇讗 诪讞讬讬讘 讘诪注砖专 讜诪讞讬讬讘转 诇讬讛 诇注砖讜专讬 诪讚专讘谞谉 谞驻讬拽 诪讬谞讛 讞讜专讘讗 砖诪讗 讬驻专讬砖 诪诪谞讛 注诇 讛诪讞讜讬讬讘 讗讜 诪谉 讛诪讞讜讬讬讘 注诇讬讜 讜诇讗 讛讜讬 诪注砖专 讜讗注"驻 砖讘注爪讬抓 砖讗讬谞讜 谞拽讜讘 砖诪注砖专 诪讚专讘谞谉 讜诇讗 讞讬讬砖讬谞谉 讚讬诇诪讗 讗转讬 诇讗驻专讜砖讬 诪讬谞讬讛 注诇 注爪讬抓 谞拽讜讘 讛转诐 讘转专讬 诪谞讬 爪讬讬转 讻诇讜诪专 讻砖谞讗诪专 诇讜 诇讗 转驻专讬砖 诪讝讛 注诇 讝讛 讛讜讗讬诇 讜诇讗 诪诪拽讜诐 讗讞讚 讬爪讗讜 砖谞讬讛诐 诪讗诪讬谉 讛讜讗 讘讻讱 讗讘诇 讘讞讚 诪谞讗 讻讬 讛讻讗 诇讗 爪讬讬转 讛讜讗讬诇 讜诪讙讜专谉 讗讞讚 讬爪讗 讛讻诇 讗讬谉 诇讜 爪讬讜专 诇讛驻专讬砖 讘讬谉 专讗讛 驻谞讬 讛住讜讻讛 诇专讗讛 驻谞讬 讛讘讬转 讜讛讜讗讬诇 讜讘诪注砖专 注"讻 诪讚讗讜专讬讬转讗 注讬专讜讘 讜诪讝讜讝讛 谞诪讬 诪讚讗讜专讬讬转讗 讜拽砖讬讗 讚专"讬 讗讚专"讬 讗诇讗 讗诪专 讗讘讬讬 讘砖讘注转 讬诪讬 驻专讬砖讛 讻"注 诇讗 驻诇讬讙讬 讚讛讜讗讬诇 讜讗讜转谉 讛砖讘注讛 讚讬专讛 拽讘讜注讛 讛讬讗 讞讬讬讘转 讘诪讝讜讝讛 诪谉 讛转讜专讛 讜诇讗 住"诇 讚讘讬转 讛注砖讜讬 诇讞讜专祝 讜诇拽讬抓 讘注讬谞谉 讗诇讗 讻诇 砖诪砖转诪砖 讘讜 讘讚讬专讛 拽讘讜注讛 讞讬讬讘转 讘诪讝讜讝讛 讜讘砖讗专 讬诪讜转 讛砖谞讛 讛讜讗 讚驻诇讬讙讬 专讘谞谉 诪讞讬讬讘讬 讚讙讝专讬 砖讗专 讬诪讜转 讛砖谞讛 讗讟讜 砖讘注讛 讜专' 讬讛讜讚讛 住讘专 诇讗 讙讝专讬谞谉 讜讗讬 拽砖讬讗 诇讱 讗"讻 讗祝 诇专讘谞谉 诇讗 诪讬讞讬讬讘讗 讗诇讗 诪砖讜诐 讙讝讬专讛 讜诪讗讬 讛讗讬 讚拽讗诪专 专' 讬讛讜讚讛 诇注讬诇 讙讝讬专讛 讛讬转讛 讛"驻 讚讘专讬讬转讗 讚诇砖讻讜转 讻诇 讛诇砖讻讜转 砖讛讬讜 讘诪拽讚砖 诇讗 讛讬转讛 讘讛谉 诪讝讜讝讛 讻诇 注讬拽专 讗祝 讘砖注转 讚讬专转谉 砖讗祝 讘砖注转 讚讬专转谉 诇讗 讛讬转讛 砖诐 讚讬专讛 拽讘讜注讛 讘讬讜诐 讜讘诇讬诇讛 讞讜抓 诪诇砖讻转 驻专讛讚专讬谉 砖讗祝 讘砖讗专 讬诪讜转 讛砖谞讛 讞讬讬讘转 讘诪讝讜讝讛 讛讜讗讬诇 讜讛讬转讛 砖诐 讚讬专讛 讞砖讜讘讛 讘砖讘注转 讬诪讬 驻专讬砖讛 讜讙讝专讬谞谉 砖讗专 讬诪讜转 讛砖谞讛 讗讟讜 砖讘注转 讬诪讬 驻专讬砖讛 砖讛谉 诪谉 讛转讜专讛:



讗诪专 诇讛诐 专' 讬讛讜讚讛 讜讛诇讗 讻诪讛 诇砖讻讜转 讛讬' 砖诐 砖讛讬讛 讘讛诐 讘讬转 讚讬专讛 讚讛讜讗讬诇 讜讚专讬诐 讘讛诐 讘诇讬诇讛 讚讬专讛 讞砖讜讘讛 讛讬讗 讜讛讬讜 讞讬讬讘讜转 讘诪讝讜讝讛 讜诇讗 讛讬转讛 砖诐 诪讝讜讝讛 讗诇讗 讘砖注转 讚讬专讛 讜诇讗 讙讝专讬谞谉 讗诇讗 诇讗 注砖讜 诪讝讜讝讛 讘诇砖讻转 驻专讛讚专讬谉 讘砖讗专 讬诪讜转 讛砖谞讛 诪讙讝讬专转 砖讘注讛 讗诇讗 诪讙讝讬专讛 讗讞专转 砖讛专讜讗讛 讗讜转讛 讘砖讗专 讬诪讜转 讛砖谞讛 讘诇讗 诪讝讜讝讛 讜诇讗 讬专讗讜 讗讜转讛 讘砖注转 驻专讬砖讛 讬讗诪专 砖讝讜 讗讬谞讛 诇砖讻讛 讗诇讗 讘讬转 讛讗住讜专讬谉 讜讗拽砖讬 诇讬讛 讜讛讗 住讜讻转 讛讞讙 讘讞讙 讚专讘谞谉 驻讟专讬 讜讗注"讙 讚讛转诐 砖讗谞讬 讚诇讚讬讚讛讜 讚讬专转 注专讗讬 讛讬讗 讜诇讗 砖诪讛 讚讬专讛 诪"诪 讛讜讗讬诇 讜诪讞诪专讬 专讘谞谉 讻讜诇讬 讛讗讬 讘诇砖讻转 驻专讛讚专讬谉 诇诪讙讝专 讬诪讜转 讛砖谞讛 讗讟讜 讝' 讚驻专讬砖讛 诇讙讝讜专 住讜讻讛 讗讟讜 砖讗专 讘转讬诐 讚诇讗 讙专注 住讜讻转 讛讞讙 讘讞讙 诪诇砖讻转 驻专讛讚专讬谉 讘砖讗专 讬诪讜转 讛砖谞讛 讜诪转专抓 专讘讗 讚讘砖讗专 讬诪讜转 讛砖谞讛 讻"注 诇讗 驻诇讬讙讬 讚驻讟讬专讗 诇砖讻转 驻专讛讚专讬谉 诪诪讝讜讝讛 讜诇讗 驻诇讬讙讬 讗诇讗 讘砖讘注转 讬诪讬 驻专讬砖讛 讚专讘谞谉 诪讞讬讬讘讬 讜专' 讬讛讜讚讛 驻讜讟专 讜讛讗 讚住讜讻讛 讚专"讬 讗讚专"讬 拽砖讬讗 讜讚专讘谞谉 讗讚专讘谞谉 讗讬 讛谞讬 专讘谞谉 讛讜讜 诇讛讜 讛谞讬 讚诇砖讻转 驻专讛讚专讬谉 讗诇讗 讚诇转专讜讜讬讬讛讜 讗讬讻讗 诇转专讜爪讬谞讛讜 砖驻讬专 讚住讜讻讛 讟注诪讗 诇讞讜讚 讜诇砖讻讛 讟注诪讗 诇讞讜讚 讚诇专"讬 住讜讻讛 讚讬专转 拽讘注 讘注讬谞谉 讜讛讜讗讬诇 讜讚讬专转 拽讘注 讛讬讗 讜讚讬专讛 讚诪讚注转讬讛 讛讜讛 诇讬讛 讘讬转 讙诪讜专 讜诇专讘谞谉 诇讗讜 讘讬转 讛讬讗 讚讛讗 讚讬专转 注专讗讬 讘注讬谞谉 讜诇注谞讬谉 诇砖讻讛 专讘谞谉 住讘专讬 讛讜讗讬诇 讜讚讬专讛 拽讘讜注讛 讛讬讗 讗注"讙 讚诇讗讜 诪讚注转讬讛 讛讜讗 讘讬转 诪讬拽专讬 讜讞讬讬讘 讜诇专"讬 讛讜讗讬诇 讜讘注诇 讻专讞讬讛 讛诇讗 诇讗讜 讘讬转 讛讜讗 讜讘专讬讬转讗 讛讻讬 诪驻专砖讗 讻诇 讛诇砖讻讜转 砖讛讬讜 讘诪拽讚砖 诇讗 讛讬转讛 讘讛谉 诪讝讜讝讛 讻诇诇 砖诇讗 讛讬转讛 砖诐 讚讬专讛 拽讘讜注讛 砖讗讬谉 砖诐 讚讬专讛 讗诇讗 讘诇讬诇讛 讞讜抓 诪诇砖讻转 驻专讛讚专讬谉 砖讛讬转讛 砖诐 讚讬专讛 拽讘讜注讛 讗专"讬 讜讛诇讗 讻诪讛 诇砖讻讜转 讛讬讜 砖诐 讜讚讬专转 诇讬诇讛 讚讬专讛 拽讘讜注讛 讛讬讗 诇讗讞讬讜讘讬 讘诪讝讜讝讛 讜讗驻"讛 讛讬讜 驻讟讜专讜转 诪谉 讛诪讝讜讝讛 讗祝 讘砖注转 讚讬专讛 讛讜讗讬诇 讜讚讬专讛 注诇 讻专讞讛 讛讬讗 讜讗祝 讘诇砖讻转 驻专讛讚专讬谉 讗谞讬 讗讜诪专 讻谉 讗诇讗 砖诪转讜专转 讙讝讬专讛 讗讞专转 讘讗讬谉 讘讞讬讜讘讛:



讜讗讬 拽砖讬讗 诇讱 诇砖讻讛 砖讛讬讜 诪驻专讬砖讬谉 讘讛 砖讜专祝 讗转 讛驻专讛 诇专讘谞谉 讗诪讗讬 诇讗 诪讞讬讬讘讗 转专爪讜 拽爪转 诪驻专砖讬诐 砖诇讗 讛讬转讛 讗诇讗 讚讬专讛 专讞讜拽讛 讗讞转 讘砖诪讬讟讛 讗讜 讗讞转 讘讬讜讘诇 讜讗讬 拽砖讬讗 诇讱 谞诪讬 诇砖讻转 驻专讛讚专讬谉 讙讜驻讛 诇讗 诇讞讬讬讘 讘诪讝讜讝讛 诪讚讗诪专讬' 诇拽诪谉 诪讛 讘讬转 砖讛讜讗 讞讜诇 讜讻讜' 讬爪讗讜 讛专 讛讘讬转 讜讛诇砖讻讜转 讜讛注讝专讜转 砖讛谉 拽讚砖 讜讗讬谉 讟注讜谞讜转 诪讝讜讝讛 转专爪讜 讘讛 讚驻转讜讞讛 讘讞讜诇 讛讬转讛 讜转谞谉 讻诇 讛诇砖讻讜转 砖讛谉 讘谞讜讬讜转 [讘拽讚砖] 讜驻转讜讞讜转 讘讞讜诇 转讜讻谉 讞讜诇 讝讛讜 讘讬讗讜专讛 砖诇 砖诪讜注讛 讝讜 讜讬砖 砖驻专砖讜讛 讘驻谞讬诐 讗讞专讬诐 讜讝讛 注讬拽专:





转讜住驻讜转 讬砖谞讬诐

讬爪讗讜 讗诇讜 砖讛谉 拽讚砖. [讜诪讛讗讬] 讟注诪讗 驻讟讜专讛 诇砖讻转 驻专讛讚专讬谉 讜讻专' 讬讛讜讚讛 诪讬转讜拽诪讗 讚讗讬诇讜 诇专讘谞谉 讗诪讗讬 爪专讬讱 拽专讗 讜讛讗 讚讬专讛 讘注诇 讻专讞讬讛 诇讗 砖诪讛 讚讬专讛 讜诇拽诪谉 驻专讬讱 讚诇讗 讻专讘讬 讬讛讜讚讛 诪讬转讜拽诪讗:





转讬讜讘转讗 讚讗讬讻讗 转谞讗 讚诪讞讬讬讘 讘住转诐. 讜讗"转 讗诪讗讬 诇讗 诪讜拽讬 讛讛讜讗 讞讬讜讘讗 讘诪转拽砖讟讜转 讻讚诪砖谞讬 诇注讬诇 讜讬砖 诇讜诪专 讚讗"讻 诇讬驻诇讜讙 讜诇讬转谞讬 讘讚讬讚讛 讬讻讜诇 砖讗谞讬 诪专讘讛 专驻转 住转诐 讜讻讜' 讜注讜讚 讚讜诪讬讗 讚砖注专讬 注讬讬专讜转 讜诪讚讬谞讜转 讚诇讗 砖讬讬讱 诇诪讬诪专 讘讛讜 讘诪转拽砖讟讜转. 诪"专 讬讜住祝:





砖砖讛 砖注专讬诐 讛诐. 转谞讗 讜砖讬讬专 讚讗讻转讬 讛讜讬 诪爪讬 诇诪讬转谞讬 讘讬转 讛讻住讗 讘讬转 讛诪专讞抓 讘讬转 砖注专 讗讻住讚专讛 讜诪专驻住转 讚驻讟讬专讬 诪诪讝讜讝讛:





讛讻诇 诪讜讚讬诐 讘讙讘讜讛 注砖专讛 讜讗讬谉 讘专讙诇讬讛 砖诇砖讛. 驻讬专讜砖 讘专讜讞讘 讚' 讗讬谉 讘专讙诇讬讛 讙' 讜拽砖讛 诇专讘讬 诪讚讗诪专讬谞谉 讘驻"拽 讚砖讘转 (讚祝 讝:) 讝讬诪谞讬谉 讚诪砖谞讬 诇讬讛 讘讻讜转诇 讚诇讬转 讘讬讛 讞讜专 诪诪讗讬 诪讚拽转谞讬 诇诪注诇讛 诪讬' 讟驻讞讬诐 讻讝讜专拽 讘讗讜讬专 讜讗讬 讗讬转 讘讬讛 讞讜专 讗诪讗讬 讻讝讜专拽 讘讗讜讬专 讛讗 谞讞 讘讞讜专 讜讻讬 转讬诪讗 讚诇讬转 讘讬讛 讚' 注诇 讚' 讟驻讞讬诐 讜讛讗诪专 专讘 讬讛讜讚讛 讝专拽 诇诪注诇讛 诪注砖专讛 讟驻讞讬诐 讜讛诇讻讛 讜谞讞讛 讘讞讜专 讻诇 砖讛讜 讘讗谞讜 诇诪讞诇讜拽转 专"诪 讜专讘谞谉 讜讻讜' 讜讛讬讻讬 拽讗诪专 专"诪 讛转诐 讞讜拽拽讬谉 讘讞讜专 讻诇 砖讛讜讗 讜讛讗 讘注讬谞谉 讛讻讗 诇注谞讬谉 讞拽讬拽讛 讙讜讘讛 讙' 讘专讜讞讘 讚' 讜讙讜讘讛讛 讬' 讜注讜讚 拽砖讛 诇专讘讬 注诇 讛讗 讚拽转谞讬 讛转诐 讜讘驻专拽 拽诪讗 讚住讜讻讛 讘讬转 砖讗讬谉 转讜讻讜 讬' 讜拽讬专讜讬讜 诪砖诇讬诪讜 诇讬' 讚讗住讜专 诇讟诇讟诇 讘转讜讻讜讗)爪"诇 讜诪砖诪注. 讜诪砖谞讬 讚讛讬讬谞讜 诇讻讜诇讬 注诇诪讗 讜讗诪讗讬 诇讗 讗诪专讬谞谉 讞讜拽拽讬谉 拽讬专讜讬讜 诇讛砖诇讬诪讜 诇讬' 讜讗讜诪专 专讘讬 讚诪讬讬专讬 讘驻"拽 讚砖讘转 讘讞讜专讬谉 砖诪驻讜诇砖讬谉 诪注讘专 诇注讘专 讻诪讜 砖注讜砖讬谉 诇爪讜专讱 讘谞讬谉 讜谞讜讟讬谉 诇爪讚 专砖讜转 讛讬讞讬讚 讜讙讘讜讛 讬' 诪专砖讜转 讛专讘讬诐 讜诪砖转诪砖讬谉 讘讜 讘谞讬 专砖讜转 讛讬讞讬讚 讜讻讞讜专讬 专砖讜转 讛讬讞讬讚 讚诪讜 讜讘讗讜转讜 注讜讘讬 [砖讛讜讗] 诪驻讜诇砖 诇爪讚 专砖讜转 讛讬讞讬讚 讬砖 专讜讞讘 讚' 讜讗诐 转讞讜拽 诇讗讜专讱 讛讞讜诪讛 转诪爪讗 讗讜转讜 讚' 注诇 讚' 讜讛讗 讚拽讗诪专 讛转诐 讜讻讬 转讬诪讗 讘讚诇讬转 讘讬讛 讚' 注诇 讚' 讛讻讬 拽讗诪专 讚诇讗 讘注讬谞谉 讛谞讞讛 注诇 讙讘讬 诪拽讜诐 讚' 注诇 讚' 讻讚专讘 讞住讚讗 讚诇讗 讘注讬 讛转诐 讛讗 讗诪专 专讘 讬讛讜讚讛 讻讜' 讜讗"转 诪讗讬 驻专讬讱 讛转诐 诪专"诪 讚讞讜拽拽讬谉 诇讛砖诇讬诐 讚讬诇诪讗 讬砖 讘讜 讞讜专 讜讻讚专讘谞谉 讚诇讬转 诇讛讜 讞讜拽拽讬谉 讚讗注"讙 讚住转诐 诪转谞讬转讬谉 专讘讬 诪讗讬专 诪"诪 诪砖谞讛 讝讜 讚诪讬讬转讬 讛转诐 讚讛讝讜专拽 诇诪注诇讛 诪讬' 讟驻讞讬诐 讻讜' 讻专讘谞谉 讚诇讬转 诇讛讜 讞讜拽拽讬谉 讬"诇 讚注诇 讻专讞讬谉 专"诪 讛讬讗 诪讚拽转谞讬 住讬驻讗 讚讛讛讬讗 诪砖谞讛 诇诪讟讛 诪注砖专讛 讟驻讞讬诐 讻讝讜专拽 讘讗专抓 讜讗诪讗讬 讻讝讜专拽 讘讗专抓 讻讬讜谉 讚诇讬讻讗 讚' 注诇 讚' 讜讗讬谉 讞讜拽拽讬谉 诇讛砖诇讬诐 讗诇讗 砖"诪 讚讻专"诪 诪讬转讜拽诪讗 讜讗"转 讜诇讜拽讬 讛讱 诪砖谞讛 讘讞讜专 砖讗讬谉 诪驻讜诇砖 诇专砖讜转 讛讬讞讬讚 讚讗讬转 诇讬讛 讗讬谉 讞讜拽拽讬谉 讻讜诇讬 讛讗讬 讻讚驻讬' 讛讻讗 讬砖 诇讜诪专 砖住转诐 讞讜专讬 讻讜转诇 诪驻讜诇砖讬谉 诪专讜讞 诇专讜讞 讻诪讜 砖注讜砖讬谉 讗诇讜 讛讘谞讗讬诐 讜讗诐 转讗诪专 诪讗讬 砖谞讗 讚讘讻诇 讚讜讻转讗 住讙讬 讘专讜讞讘 讗专讘注 注诇 讗专讘注 讘住转诐 诇注谞讬谉 诪讘讜讬 讜讛讜爪讗转 讛诪转 讜讗讬诇讜 讛讻讗 讘注讬谞谉 砖诇砖讛 讘专讜讞讘 讗专讘注 讜讙讜讘讛 注砖专讛 讬砖 诇讜诪专 讚砖讗谞讬 讙讘讬 诪讝讜讝讛 讚讻转讬讘 讜讘砖注专讬讱 诪砖诪注 驻转讞 讙讚讜诇讛:





讘讬转讱 讜诇讗 讘讬转讛. 讚诇砖讜谉 讝讻专 讻转讬讘:





讚转谞讬讗 讘讛讻"谞 讻讜'. 讛砖转讗 诪讬讬转讬 专讗讬讛 诪谞讙注讬诐 诇诪讝讜讝讛 讜讗祝 注诇 讙讘 讚驻专讬' 诇注讬诇 讚专讘讬 讬讛讜讚讛 讚讗诪专 讘住诪讜讱 讚讗讬谉 讛专 讛讘讬转 诪讟诪讗 讘谞讙注讬诐 诇讗 驻讟专 诇讬讛 诪诪讝讜讝讛 诪讛讛讜讗 讟注诪讗 讛讬讬谞讜 诪砖讜诐 讚爪专讬讱 诇诪讬诪专 讛讻讬 讻讚驻讬' 诇注讬诇 讗讘诇 讻讗谉 诇讗 爪专讬讱 诇诪讬诪专 讻诇 讝诪谉 砖讗讬谉 诇讛讜讻讬讞讜:





诪讛专砖"讗 - 讞讬讚讜砖讬 讛诇讻讜转

讘讚"讛 讛讻诇 诪讜讚讬诐 讻讜' 讚注"讻 讗讬 讗讬讬专讬 讚谞讞 讘讞讜专 讗讬讬专讬 讘讞讜专 砖讬砖 讻讜' 讞讜拽拽讬谉 诇讛砖诇讬诐 讚讚讜诪讬讗 讚讛讻讬 讚讛讝讜专拽 诇诪讟讛 诪讬' 讻讜' 注讻"诇 讻爪"诇:


讘讚"讛 砖讗讬谉 讘讜 讘讬转 讻讜' 讬"诇 讚讛转诐 讗讬讬专讬 讘驻转讞 讛讘讬转 砖讛讬讛 讻讜' 注讻"诇 讜讚驻专讬讱 诪讬谞讬讛 诪讛讛讬讗 驻转讞讗 讚讛讜讬 注讬讬诇 讘讬讛 专讘讬 讻讜' 谞诪讬 讗讬讬专讬 讘讻讛"讙 讘驻转讞 讛讘讬转 讻讜' 讜讻谉 诪讛 砖讻转讘讜 讛转讜住' 诇拽诪谉 讜讬"诇 讚讘讬 诪讚专砖讗 讚专讘讬 讜专讘 讛讜谞讗 讻讜' 砖诇讛诐 讛讬讜 讻讜' 注"讻 讚驻转讞讗 讚讘讬 诪讚专砖讗 讚专讘讬 谞诪讬 讛讻讬 讛讜讛 讚讗诇"讻 诇讗 讛讜讛 驻专讬讱 诪谞讬讬讛讜 讗讚专讘 讛讜谞讗 诪讬讚讬 讜拽"诇:


讘讗"讚 讚讘讬 诪讚专砖讗 讚专讘讬 讞谞讬谞讗 诪诪砖 讛讬讛 诇讜 诪讝讜讝讛 讻讜' 注讻"诇 专"诇 诪诪砖 讚诇讗 讗讬讬专讬 讘驻转讞 讘讬转 讗诇讗 讘砖注专 讙讘讜讛 砖讛讬讜 讻讜诇诐 谞讻谞住讬诐 讘讜 讚诇讻讱 讛讬讛 谞讜转谞讛 讻谞讙讚 讻转讬驻讬讜 讜拽"诇:





专砖"砖

讙诪专讗 讜砖注专 讛诪讚讬. 讛讜讗 砖注专 讛注砖讜讬 讻讻讬驻讛 讻驻专砖"讬 讜讻讚诪讜讻讞 诇拽诪谉. 讜拽专讜讘 讘注讬谞讬 讚爪"诇 讛讟讚讬 (讜讟注讜转 讛诪注转讬拽讬诐 讘讬谉 讟' 诇诪' 专讙讬诇 诪讗讚 砖拽专讜讘讬诐 讘转诪讜谞转诐 讘讻转讘 讗砖讜专讬) 讻讬 讻谉 谞拽专讗 砖注专 讗' 诪砖注专讬 讛专 讛讘讬转 讘诪讚讜转 驻"讗 诪"讙 讜砖诐 驻"讘 诪"讙 讗讬转讗 讚讛讜讗 注砖讜讬 砖转讬 讗讘谞讬诐 诪讜讟讜转 讝讜 注讙"讝 讜讻驻讬' 讛专诪讘"诐 砖诐. 讜讗讜诇讬 砖注专 讛注砖讜讬 讻讻讬驻讛 谞拽专讗 讘讗' 讛诇砖讜谞讜转 讟讚讬. 讜讛转讜讬"讟 讛讘讬讗 砖诐 讘砖诐 专讗讘讬"讛 砖讙讜专住 讟专讬 讜驻讬专讜砖讜 诪讜爪讘. 讜讛转讜讬"讟 讻"注 砖诇讗 讛讘讬谉 讜诇"谞 诇驻专砖 砖讛讜讗 诪诇砖讜谉 诇注讝 讜讻诪砖"讻 讛专注"讘 讘专驻讬"讘 讚谞讙注讬诐 砖诇砖 讘诇"专 讟专"讬 讜讛讜讗 注"砖 讚转诪讜谞转讜 讻讚诪讜转 诪砖讜诇砖 诇驻讬' 讛专诪讘"诐 讛谞"诇:



讙诪' 砖诐 讗"拽 诇诪注谉 讬专讘讜 讬诪讬讻诐 讻讜' 讛谞讬 讘注讬 讞讬讬 讻讜'. 讘讙讛"砖 讛谞讬讞 讘爪"注 讚诪讛"讟 诇讬讻讗 诇专讘讜讬讬 砖讜转驻讬诐 注"砖. 讜诇"谞 讚讛诪讛 诪转专讘讜 诪讙讜驻讬讛 讚拽专讗 诪讚讻转讬讘 讬诪讬讻诐 讘谞讬讻诐 诇"专 讜讻讚讗讬转讗 讘讞讜诇讬谉 (拽诇讛 讘) 注"砖:



讙诪' 砖诐 讗"拽 讘讘讬转 讗专抓 讗讞讜讝转讻诐. 谞"诇 讚专"诇 诪讚讻转讬讘 讘讬转 讘诇讗 砖讜诐 讻讬谞讜讬 诪砖诪注 讘讬转 诪"诪. 讜讗专抓 讗讞讜讝转讻诐 驻讬' 讗"讬 砖谞转谞讛 诇讛诐 诇讗讞讜讝讛:



讙诪' 砖诐 讜诇"拽 讛讗 讚讗讬转 讘讛 讘讬转 讚讬专讛 讻讜'. 讜诇诪住拽谞讗 讗驻讬' 讚讻驻专讬诐 谞诪讬 讚讜拽讗 讘讗讬转 讘讛 讘"讚. 讜拽砖讛 讘诪讗讬 注讚讬驻讗 讘讬转 讛砖讜转驻讬谉 讚讞讬讬讘 诪讘讛讻"谞 讚讻驻专讬诐. 讜谞"诇 诪砖讜诐 讚砖讜转驻讬谉 讚专讻谉 诇讚讜专 讘讜 讗讞讚 讗讞讚 讝讛 砖谞讛 讗讜 砖谞转讬讬诐 讜讗讞"讻 讛讘'. 讜诇讛讻讬 讗讬谉 诇讛诐 讞讝拽讛 讝注"讝 (讘"讘 诪"讘 讘诪砖谞讛 讜注"砖 讘驻讬' 专砖讘"诐 讜讘讙诪专讗) 讜诇讻谉 谞拽专讗 诪讬讜讞讚 诇讻"讗 讘讝诪谉 砖讚专 讘讜 诪砖讗"讻 讘讛讻"谞 讻讜诇谉 诪转驻诇诇讬谉 讘讛 讻讗讞讚. (讜讘讝讛 讗讜诇讬 讬转讬讬砖讘讜 驻住拽讬 讛专诪讘"诐 诪转诪讬讛转 讛专"谉 讘谞讚专讬诐 (诪讞) 讘讚"讛 讜诇讗 讚讘专讜 注"砖) 讗讘诇 讗诐 讬砖 讘讛 讘"讚 诇讞讝谉 讗"讻 讛讬讗 诪讬讜讞讚转 诇讚讬专讛 专拽 诇讜 诇讘讚讜. 讜谞"诇 讚诇讝讛 转讻讜讜谉 讛诪砖谞讛 讘讘讬爪讛 (诇讝) 讻诇讬诐 讛诪讬讜讞讚讬诐 诇讗讞讚 诪谉 讛讗讞讬诐 砖讘讘讬转 讛专讬 讗诇讜 讻专讙诇讬讜 讚专"诇 讗祝 讚注讚讬讬谉 诇讗 讞诇拽讜诐 讜讻讜诇诐 砖讬讬讻讬诐 讘讛诐 专拽 讚讘讗讜转讛 砖讘转 讗讜 讬讜"讟 诪讬讜讞讚讬诐 诇讗讞讚 诪讛诐 诇讛砖转诪砖 讜讗讞"讻 讬砖转诪砖讜 讛砖讗专 讻"讗 讬讜诪讜 讚讗诇转"讻 转拽砖讛 驻砖讬讟讗:



转讚"讛 砖讗讬谉. 讙讘讬 讗讘讬讬 讜专讘讬谉 讚讛讜讜 讗讝诇讬 讻讜' 讗"诇 专讘讬谉 诇讗讘讬讬 诇讬注讜诇 讻讜'. 讻爪"诇:





讘谉 讬讛讜讬讚注

讘旨值讬转 讛址讻旨职谞侄住侄转 讜旨讘值讬转 讛址砖旨讈只转旨指驻执讬谉 讜旨讘值讬转 讛指讗执砖旨讈指讛 诪执讟旨址诪旨职讗执讬谉 讘旨执谞职讙指注执讬诐. 拽砖讛 诇诪讛 讙讘讬 诪讝讜讝讛 谞拽讬讟 讘旨值讬转 讛指讗执砖旨讈指讛 拽诪讬 讘旨值讬转 讛址砖旨讈只转旨指驻执讬谉 讜讙讘讬 讟讜诪讗转 谞讙注讬诐 谞拽讬讟 讘旨值讬转 讛址砖旨讈只转旨指驻执讬谉 拽讜讚诐?
讜谞专讗讛 诇讬 讘住"讚 讙讘讬 讞讬讜讘 诪讝讜讝讛 讗讬讻讗 专讘讜转讗 讘讘讬转 讛砖讜转驻讬诐 讟驻讬 诪讘讬转 讛讗砖讛 诪砖讜诐 讚讗祝 注诇 讙讘 砖讛讬讗 讗砖讛 讜诇讗 讗讬砖 注诐 讻诇 讝讛 讛讬讗 讬讞讬讚讬转 讜讗诐 转注砖讛 诪讝讜讝讛 讛讬讗 注讜砖讛 诪爪讜讛 砖诇讬诪讛 讗讘诇 讘讬转 讛砖讜转驻讬诐 讗祝 注诇 驻讬 砖讛诐 讝讻专讬诐 诇讬讻讗 诪爪讜讛 砖诇讬诪讛 诇讙讘讬 讻诇 讞讚 讜讞讚. 讜讬讚讜注 诪讞诇讜拽转 讛讗讞专讜谞讬诐 讝"诇 讙讘讬 住驻专 转讜专讛 砖讗诐 注砖讜 讛砖讜转驻讬诐 住驻专 转讜专讛 讗讞讚 讘砖讜转驻讜转 讗讬 住讙讬 诇讛讜 讗讜 讘注讬谞谉 住驻专 转讜专讛 诇讻诇 讞讚? 讜讬砖 讞讬诇讜拽讬 讚讬注讜转 讜讛讻讗 讙讘讬 诪讝讜讝讛 诪讜讻专讞讬诐 讛砖讜转驻讬诐 诇拽讘讜注 诪讝讜讝讛 讗讞转 讘砖注专 讜诇讗 讬讜转专 诪砖讜诐 讘诇 转讜住讬祝 讜讗诐 讻谉 讛讜讛 讗诪讬谞讗 讻讬讜谉 讚诇讬讻讗 砖讬注讜专 诪爪讜讛 砖诇诐 诇讙讘讬 讻诇 讞讚 讜讞讚 讬讛讬讜 驻讟讜专讬诐 诇讙诪专讬 诇讻讱 讗砖诪注讬谞谉 讚讗祝 注诇 驻讬 讻谉 讞讬讬讘讬诐 讜讗讞专 讻讱 谞拽讬讟 讘讬转 讛讗砖讛. [专讗讛 讚专砖转 专讘讬谞讜 讝爪状诇 讘住讬讜诐 讛转诇诪讜讚 住讜祝 诪住讻转 注讜拽爪讬谉 砖诪专讞讬讘 讛讚讬讘讜专 讘讞拽讬专讛 讛讝讗转 讘讗讜驻谉 谞驻诇讗]
诪讬讛讜 讘注谞讬谉 讟讜诪讗转 谞讙注讬诐 讗讬讻讗 专讘讜转讗 讘讘讬转 讛讗砖讛 讬讜转专 讬注谉 讻讬 谞讙注讬诐 讘讗讬诐 注诇 爪专讜转 注讬谉 砖诇讗 讛讬讛 诪砖讗讬诇 讻诇讬讜 砖讗诪专 讗讬谉 诇讜 诇讻讱 讛拽讘"讛 诪驻专住诪讜 注诇 讬讚讬 谞讙注讬诐 (注专讻讬谉 讟讝.) 讜讛讜讛 讗诪讬谞讗 讗讬谉 谞讙注讬诐 讘讗讬诐 讘讘转讬 讗砖讛 砖讬砖 诇讛 讛转谞爪诇讜转 讗祝 注诇 驻讬 砖讬砖 诇讛 讻诇讬诐 讜讗讜诪专转 诇砖讜讗诇 讗讬谉 诇讛 诪驻谞讬 砖讛讗砖讛 讚专讻讛 诇讛讬讜转 爪谞讜注讛 讜讗诐 转砖讗讬诇 诇谞砖讬诐 讬转诇诪讚讜 讙诐 讛讗谞砖讬诐 诇讘讗 诇讘讬转讛 诇砖讗讜诇 诪诪谞讛 诇讻讱 讗讜诪专转 砖讗讬谉 诇讛 讜诇讗讜 诪砖讜诐 爪专讜转 注讬谉! 诇讻讱 讗砖诪注讬谞谉 讚讙诐 讘讘讬转 讛讗砖讛 砖讬讬讱 讟讜诪讗转 谞讙注讬诐 讚讗讬谉 讝讜 讛转谞爪诇讜转 讚讛讬讛 诇讛 诇讛砖讗讬诇 诇谞砖讬诐 讚讜拽讗!
讜诇讻谉 讛讻讗 谞拽讬讟 讘旨值讬转 讛址砖旨讈只转旨指驻执讬谉 拽讜讚诐 诇讜诪专 诇讗讜 诪讘注讬讗 讘旨值讬转 讛址砖旨讈只转旨指驻执讬谉 砖讛诐 讝讻专讬诐 讜讗讬谉 诇讛诐 讛转谞爪诇讜转 注诇 砖诇讗 讛砖讗讬诇讜 讗诇讗 讗驻讬诇讜 讘旨值讬转 讛指讗执砖旨讈指讛 砖讬砖 诇讛 讛转谞爪诇讜转 谞诪讬 讜诪讛 砖讗诪专讜 讗指诪址专 拽职专指讗: (讜讬拽专讗 讬讚, 诇讚) '讘旨职讘值讬转 讗侄专侄抓 讗植讞只讝旨址转职讻侄诐' 驻讬专讜砖 讚讻诇诇 讘讝讛 讛谞砖讬诐 砖讬砖 诇讛诐 讗讞讜讝讛 诪讞诪转 讬专讜砖讛 讜专诪讝 注诇 讛砖讜转驻讬诐 讙诐 讻谉 讚谞拽讬讟 '讗植讞只讝旨址转职讻侄诐' 诇砖讜谉 专讘讬诐.


(讜讬拽专讗 讬讚, 诇讛) "讜旨讘指讗 讗植砖讈侄专 诇讜止 讛址讘旨址讬执转".. 讗侄诇旨指讗 '诇讜止', 诇指诪旨指讛 诇执讬?. 拽砖讛 诪讗讬 讛讜讛 诇讬讛 诇诪讬诪专 讗诐 诇讗 讬讗诪专 '诇讜止'? 讜谞专讗讛 诇讬 讚讛讜讛 诇讬讛 诇诪讬诪专 '讜旨讘指讗 讘旨址注址诇 讛址讘旨址讬执转' 讚讛砖转讗 讗讜诪专 转讬讘讛 讗讞转 讘转 砖诇砖 讗讜转讬讜转 讘诪拽讜诐 砖转讬 转讬讘讜转 砖讛诐 讞诪砖 讗讜转讬讜转.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讘诪讝讜讝讛 驻砖讬讟讗. 注' 讘专讻讜转 讻 注"讘:


砖诐 诪"讚 讘讬转讱. 注讬' 讞讜诇讬谉 拽诇讛 注"讘:


砖诐 讛谞讬 讘注讜 讞讬讬. 拽讚讜砖讬谉 诇讚 注"讗 拽"诇 讚讝讛讜 诪住驻讬拽 砖诇讗 诇诪注讟 谞砖讬诐 讗讘诇 诇注谞讬谉 讘讬转 讛砖讜转驻讬诐 诇"砖 讻谉. 讚讛讗 讘讗谞讜 诇驻讟讜专 诪爪讚 讘讬转 讚讘讬转 讻讝讬转 讗讬谉 讘讜 讞讬讜讘 诪讝讜讝讛 讗讘诇 讙讘专讬 讘专 讞讬讜讘讬 谞讬谞讛讜 讻砖讬讛讬讛 诇讜 讘讬转 诪讬讜讞讚 讜诪"砖 讘讬转 砖讗讜诇讛 讚驻讟讜专 讜讬讻讜诇 诇讚讜专 讻诇 讬诪讬 讞讬讬讜 讘讘讬转 砖讗讜诇讛 讘诇讗 诪讝讜讝讛 讜诇"讗 讘讬讛 讛谞讬 讘注讬 讞讬讬 讚诪"诪 砖讬讬讱 讗拽专拽驻转讗 讚讙讘专讬 诪爪讜转 诪讝讜讝讛 讘讘讬转 砖诇讜 讜讗"讻 讛"谞 讚讬诇诪讗 讘讬转 砖讜转驻讬诐 驻讟讜专 讚诇讬讻讗 讞讬讜讘 讗诇讗 讘讘讬转 讛诪讬讜讞讚 诇讜 讜爪注"讙:


砖诐 讗诇讗 讘讬转讱 诇"诇. 注' 诪谞讞讜转 诪讚 注"讗 转讚"讛 讟诇讬转:


砖诐 专"诪 诪讞讬讬讘 讜讞讻诪讬诐 驻讜讟专讬诐. 注讬' 诪"专 驻' 讻讬 转讘讜讗:





讞讬讚讜砖讬 专讘讬 注拽讬讘讗 讗讬讙专

讙诪专讗 讗诪专 拽专讗 诇诪注谉 讬专讘讜 讬诪讬讻诐 讜讬诪讬 讘谞讬讻诐, 讛谞讬 讘注讬 讞讬讬 讜讛谞讬 (砖讜转驻讬谉) 诇讗 讘注讬 讞讬讬 (讗注"讻 讘讬转 砖讜转驻讬谉 谞诪讬 讞讬讬讘 讘诪讝讜讝讛 讜诇讗 讚专砖讬谞谉 讘讬转讱 讜诇讗 讘转讬讛诐).
转讬诪讗 讚讝讛 诪住驻讬拽 注诇 谞砖讬诐 砖讬讛讬讜 讘讻诇诇 讞讬讜讘讬 诪讝讜讝讛, 讗讘诇 注诇 讘讬转 砖讜转驻讜转 讚诇讗 讚谞讬谉 注诇 讙讘专讗 讚讛讗 讘谞讬 讞讬讜讘讗 谞讬谞讛讜 讗诐 讬讚讜专讜 讘讘讬转 讻诇 讗讞讚 诇讘讚讜, 讗诇讗 讚谞讬谉 注诇 讛讘讬转, 讚讘讬转 讝讛 砖砖讬讬讱 诇砖谞讬诐 驻讟讜专, 讛讜讬 讻诪讜 砖讗专 讙讜讜谞讬 讚讘转讬诐 讚驻讟讬专讬, 讻诪讜 讘讬转 砖讗讜诇讛 讚驻讟讜专 诇注讜诇诐 诪诪讝讜讝讛 讜讻谉 讘讬转 砖讬砖 诇讜 讻讬驻讛 讜讗讬谉 诪讝讜讝讜转讬讜 讙讘讜讛讬诐 注砖专讛 讜讻讗诇讜:





讙讘讜专转 讗专讬

诪讛讜 讚转讬诪讗 讘讬转讱 讜诇讗 讘讬转讛 拽"诇 讗讬 讛讜讬 讻转讬讘 讘讬转讜 讛"讗 砖驻讬专 讜诇讗 讘讬转讛 讻讚讗诪' 诇拽诪谉 讙讘讬 谞讙注讬诐 诇讜 讜诇讗 诇讛 讗讘诇 讛砖转讗 讚讻转讬讘 讘讬转讱 诇谞讜讻讞 讗讬砖 讜讗砖讛 讘诪砖诪注 讜讛讻诇 讘讻诇诇 讜讬"诇 讚住讚"讗 诪讚砖谞讬 拽专讗 讘讚讘讜专讬' 讘驻专砖讛 砖谞讬' 讚讻诇 讛驻专砖讛 讘诇砖讜谉 专讘讬诐 谞讗诪专讛 讜拽砖专转诐 注诇 讬讚讻诐 讘讬谉 注讬谞讬讻诐 讜诇诪讚转诐 讗转 讘谞讬讻诐 讛讻诇 讘诇砖讜谉 专讘讬诐 讜讻转讬讘 诪讬讚 讘转专讬' 讜讻转讘转诐 注诇 诪讝讜讝讜转 讘讬转讱 诇砖讜谉 讬讞讬讚 讜诇讗 讘转讬讻诐 讘诇砖讜谉 专讘讬诐 讻讛谞讬 诇讻谉 讛"讗 诇讚专砖讗 讜诇诪注讜讟讬 讘讬转讱 讜诇讗 讘讬转 讗砖转讱 讗转讬 拽专讗 讚讻讛"讙 讗诪专讬谞谉 讘驻"拽 讚拽讬讚讜砖讬谉 (讚祝 诇"讛) 讙讘讬 谞砖讬诐 讚驻讟讜专讬诐 诪讛砖讞转转 讝拽谉 讗"拽 诇讗 转拽讬驻讜 驻讗转 专讗砖讬讻诐 讜诇讗 转砖讞讬转 驻讗转 讝拽谞讬讱 诪讚砖谞讬 拽专讗 讘讚讘讜专讬' 讚讗"讻 诇讻转讜讘 讝拽谞讻诐 讻讚讻转讬讘 讘专讬砖讗 讘诇砖讜谉 专讘讬诐 诪讗讬 砖谞讬 讜讻转讘 讝拽谞讱 诇砖讜谉 讬讞讬讚 讝拽谞讱 讜诇讗 讝拽谉 讗砖转讱 讛"谞 讛"讗 诪讚砖谞讬 拽专讗 诇诪讬讻转讘 讘讬转讱 诇砖讜谉 讬讞讬讚 讜诇讗 诇砖讜谉 专讘讬诐 讻讛谞讬 讚专讬砖讗 诇诪讬讚专砖讬' 讘讬转讱 讜诇讗 讘讬转 讗砖转讱 拽诪"诇 诇诪注谉 讬专讘讜 讬诪讬讻诐 讚讗驻讬' 讗砖讛 谞诪讬 讘诪砖诪注:


讘讬转讱 讜诇讗 讘转讬讛诐 谞"诇 讚讗讬谉 爪"诇 讚讛讗 讗转讬 讻专' 讗讬诇注讬 讚住"诇 讘专驻讬"讗 讚讞讜诇讬谉 (讚祝 拽诇"讗) 讚讘讛诪转 讛砖讜转驻讬诐 驻讟讜专讬诐 诪专讗砖讬转 讛讙讝 讚讚专讬砖 爪讗谞讱 讜诇讗 砖诇 砖讜转驻讬诐 讜诇讗 讻专讘谞谉 讚诪讞讬讬讘讬诐讘砖诇 砖讜转驻讬诐 讜讚专砖讬 爪讗谞讱 诇诪注讜讟讬 砖讜转驻讜转 谞讻专讬 讜讗诪专讬谞谉 讛转诐 讗讚专"讗 诪讝讜讝讛 讗注"讙 讚讻转讬讘 讘讬转讱 讚讬讚讱 讗讬谉 讚砖讜转驻讬诐 诇讗 讻"专 诇诪注谉 讬专讘讜 讬诪讬讻诐 讜讗诇讗 讘讬转讱 诇诪讗讬 讗转讬 诇讻讚专讘讗 讚专讱 讘讬讗转讱 讗诇讗 讗驻讬' 讻专讘谞谉 砖诐 谞诪讬 讗转讬讗 讜讗注"讙 讚诇讗 讚专砖讬 诪讚讻转讘 专讞诪谞讗 讘诇砖讜谉 讬讞讬讚 讚诇诪注讜讟讬 砖讜转驻讜转 讗转讬 讗驻"讛 讙讘讬 诪讝讜讝讛 诪讜讚讜 讚讘诇讗 讬专讘讜 讬诪讬讻诐 讛"讗 诇诪注讜讟讬 砖讜转驻讜转 讗转讬 诪讚砖谞讬 拽专讗 讘讚讘讜专讬讛 诇诪讻转讘 讘讬转讱 讘诇砖讜谉 讬讞讬讚 讜讻诇 讛驻专砖讛 讻讜诇讛 讘诇砖讜谉 专讘讬诐 谞讗诪专讛 讜讻诪讜 砖驻讬' 讘住诪讜讱 讜注讜讚 讗谞讬 讗讜诪专 讛讗 讚拽讗诪专 讛讙诪' 讘讬转讱 讜诇讗 讘讬转讛 诇讗讜 诇诪讬诪专讗 讚讛讬讬转讬 诪诪注讟 诪讘讬转讱 讗转 砖谞讬讛诐 讘讬转 讗砖讛 讜讘讬转 砖讜转驻讬诐 讚讝讛 诇讬转讗 讚诪谞"诇 诇诪注讜讟讬 转专转讬 诪讞讚讗 诪讬注讜讟讗 讜讛讗 诇讬讻讗 诇诪讬诪专 讚诪转专讬 讘讬转讱 讚讻转讘 专讞诪谞讗 讛"讗 诇诪注讟 砖谞讬讛诐 讜讛讬讬谞讜 讚讛讚专 讜拽讗诪专 讛讙诪' 驻注诐 砖谞讬 讘讬转讱 讜诇讗 讘转讬讛诐 讜诇讗 讻讬讬诇 诇讛讜 讘讞讚讗 讘讬转讱 讜诇讗 讘讬转讛 讜诇讗 讘转讬讛诐 诪砖讜诐 讚诪讛谞讬 转专转讬 讘讬转讱 住"讚 诇诪注讜讟讬 讛谞讬 转专转讬 讚讗"讻 诪讗讬 拽讗诪专 讗诇讗 讘讬转讱 诇"诇 诇讻讚专讘讗 诇讚专讱 讘讬讗转讱 讗讻转讬 讘讬转讱 砖谞讬 诇诪讗讬 讗转讬 讗诇讗 讜讚讗讬 诪讞讚讗 讘讬转讱 讛讜讬 住"讚 诇诪讬讚专砖 讜诇讗 讘讬转讛 讜诇讗 讘转讬讛诐 讜注讜讚 讛讗 注"讻 诇讗 讗驻砖专 诇诪注讜讟讬 讘讬转讛 讗讜 讘转讬讛诐 诪讘讬转讱 拽诪讗 讗诇讗 诪讛砖谞讬 诇讞讜讚 诪讚砖谞讬 拽专讗 讘讬讛 诇诪讻转讘 讘诇砖讜谉 讬讞讬讚 讗讘诇 讘拽诪讗 诇讗 砖谞讬 诪讬讚讬 讜诪讛砖转讗 拽砖讛 砖驻讬专 讗讬讱 住"讚 诇诪注讜讟讬 诪讞讚 讘讬转讱 诇讞讜讚 转专转讬 讘讬转讱 讜诇讗 讘讬转讛 讜诇讗 讘转讬讛诐 讜谞专讗讛 诇驻专砖 讚讗讬谉 讛"谞 讚诇讗 讛讜讬 诪诪注讟 讗诇讗 讞讚讗 讜讛讙诪专讗 谞诪讬 讛"拽 诪讛讜 讚转讬诪讗 讘讬转讱 讜诇讗 讘讬转讛 讜讗"讻 诇讗 讛讜讬 讚专砖讬谞谉 诇讬' 诇诪注讜讟讬 诪讘讬转讱 讗诇讗 讘讬转讛 诇讞讜讚 讗讜 讘讬转讱 讜诇讗 讘转讬讛诐 讜诇诪注讜讟讬 砖诇 砖讜转驻讬谉 诇讞讜讚 讗转讬 讜诇讗 砖诇 讗砖讛 讜讛讬讬谞讜 讚驻诇讬讙 诇讛讜 讜诇讗 讻讬讬诇 诇讛讜 讘讞讚讗 诪讛讜 讚转讬诪讗 讘讬转讱 讜诇讗 讘讬转讛 讜诇讗 讘转讬讛诐 诪砖讜诐 讚讗讬 讗驻砖专 诇诪注讜讟讬 诇转专讜讜讬讬讛讜 诪讞讚 讘讬转讱 讗诇讗 讗讜 讗讜 拽讗诪专:

